Ατρόμητος – Λαμία 1-1 | Fortuno.gr\nΑτρόμητος – Λαμία…\nΑτρόμητος – Λαμία 1-1\nΌση δράση έλειπε από όλο το παιχνίδι, παρουσιάστηκε συμπυκνωμένη σε ένα πεντάλεπτο στο φινάλε του πρώτου ημιχρόνου της 2ης αγωνιστικής των πλέι άουτ της Super League!\nΑτρόμητος και Λαμία αναδείχτηκαν ισόπαλοι με 1-1 στο άδειο Περιστέρι, σκορ που διαμορφώθηκε από το 44′ μέχρι το 45+4′ πριν ο διαιτητής στείλει τις δύο ομάδες στα αποδυτήρια!\nΟ Ατρόμητος έχασε σπουδαία ευκαιρία στο 84′ για να πανηγυρίσει τη νίκη, αλλά η κεφαλιά του Ρισβάνη από τη σέντρα του Γκάλο βρήκε στο οριζόντιο δοκάρι.\nΤο σκορ άνοιξε στο 44′ ο Αντέτζο. Η Λαμία κέρδισε κόρνερ, η μπάλα βρήκε στην πλάτη του Ρισβάνη και την πρόλαβε ο Σασί πριν βγει κόρνερ γυρίζοντας στο ύψος του πέναλτι. Εκεί πετάχτηκε ο Αντέτζο πριν από τους αμυντικούς και άνοιξε το σκορ.\nΣτο τέταρτο λεπτό των καθυστερήσεων ο Κιβρακίδης κέρδισε φάουλ σε καλή φάση από τον Σασί. Ο Ροντρίγκο Γκάλο ανέλαβε να το εκτελέσει και με τρομερό χτύπημα έστειλε την μπάλα στα δίχτυα φέρνοντας το ματς στα ίσια.\nΒέβαια οι δύο ομάδες δεν μπορούν να ξεφύγουν από τη μοίρα τους. Και τα δύο παιχνίδια της κανονικής περιόδου έμειναν ισόπαλα με γκολ. Και πάλι 1-1 στο Περιστέρι στις 18 Δεκεμβρίου με σκόρερ τους Βέλλιο και Τουράμ και 2-2 στη Λαμία την 1η Σεπτεμβρίου (11’ φάουλ Σάλιακας, 78’ πέναλτι Τουράμ – 35’ κεφαλιά Γούτας, 79’ σουτ Βέλλιος)\nTags: ατρόμητος Λαμία\nΈλενα Ακρίτα #ημέρα_έκτη: Τα ποσά κ. Πέτσα… posted on 18/06/2020\nΟ λαϊκισμός της “κοινωνικής ευθύνης” posted on 10/06/2020\nΘρήνος στην πολεμική αεροπορία – Σκοτώθηκε το μέλος της “Ζευς” Μανώλης Γαρεφαλάκης posted on 19/06/2020\nΜε “δελτίο” τα αντισηπτικά posted on 21/03/2020


Σιδηροδρομικά Νέα: ΟΣΕ: «Γυμνός» από περιουσία και δραστηριότητες\nΣτο Δημόσιο η κυριότητα του ενεργού τροχαίου σιδηροδρομικού υλικού, για να μειωθεί το χρέος, ενώ στον ΟΣΕ παραμένει το ανενεργό τροχαίο υλικό. Ανησυχία στους εργαζόμενους για την αποψίλωση περιουσίας και δραστηριοτήτων.\n«Γυμνός» από δραστηριότητες αλλά και περιουσία απομένει, σταδιακά, ο ΟΣΕ. Η άλλοτε κραταιά ΔΕΚΟ αποχωρίζεται την μία μετά την άλλη τις δραστηριότητές της, καθώς αυτές έχουν περάσει στα χέρια άλλων εταιρειών και οδεύουν πλέον προς αποκρατικοποίηση. Παράλληλα, αποψιλώνεται και από περιουσιακά στοιχεία.\nΜε απόφαση, η οποία δημοσιεύτηκε στην «Διαύγεια» προβλέπεται η μεταβίβαση του ενεργού τροχαίου υλικού του ΟΣΕ στο Δημόσιο. Αντίθετα στον ΟΣΕ παραμένει η κυριότητα του μη ενεργού τροχαίου υλικού. Η κίνηση αυτή έχει στόχο την απομείωση του χρέους του Οργανισμού προς το κράτος. Γίνεται δε, τη στιγμή που αναμένεται ότι θα κληθούν οι ενδιαφερόμενοι να καταθέσουν τις δεσμευτικές προσφορές για την ΤΡΑΙΝΟΣΕ και ενώ για την ΕΕ παραμένει πάντα ανοικτό το θέμα των παράνομων κρατικών ενισχύσεων.\nΣύμφωνα με την σχετική απόφαση το τροχαίο υλικό που μεταβιβάζεται αφορά 3.353 τεμάχια, τα οποία αποτελούν κινητήρες, φορτάμαξες και επιβατάμαξες. Στην απόφαση τονίζεται ότι από την έναρξη ισχύος της το χρέος του ΟΣΕ Α.Ε. προς το Δημόσιο μειώνεται ισόποσα με την αξία του μεταβιβαζόμενου τροχαίου υλικού κατά την ημερομηνία μεταβίβασης, όπως αυτή προκύπτει από τις οικονομικές καταστάσεις του ΟΣΕ Α.Ε. (λογιστική αξία).\nΩστόσο διευκρινίζεται ότι, τα ζητήματα που σχετίζονται με την παραλαβή του τροχαίου υλικού, τα αρμόδια για την παραλαβή όργανα, τους χώρους φύλαξης, τη διαπίστωση της κατάστασης του μεταβιβαζόμενου τροχαίου υλικού, καθώς και την τεχνική και οικονομική αποτίμηση του τροχαίου υλικού για τον προσδιορισμό της εμπορικής αξίας του, θα προσδιοριστούν με νέα απόφαση των αρμοδίων Υπουργών που θα εκδοθεί σύμφωνα με τις διατάξεις του άρθρου 8 του Ν. 3891/2010 όπως ισχύει.\nΠαράλληλα, σημειώνεται, ότι αν από τον προσδιορισμό της εμπορικής αξίας του μεταβιβαζόμενου τροχαίου υλικού διαπιστωθεί απόκλιση σε σχέση με τη λογιστική τους αξία, με όμοια απόφαση θα αναπροσαρμοστεί το ύψος του διαγραφόμενου χρέους του ΟΣΕ Α.Ε. προς το Δημόσιο, ώστε να ισούται με την εμπορική αξία του εν λόγω τροχαίου υλικού.\nΙδιοκτήτης και διαχειριστής της υποδομής\nΜετά την μεταβίβαση του τροχαίου υλικού στο Δημόσιο στον ΟΣΕ παραμένει πλέον ουσιαστικά μόνον η ιδιοκτησία και η διαχείριση της σιδηροδρομικής υποδομής. Η δραστηριότητα της σιδηροδρομικής μεταφοράς, επιβατικής και εμπορευματικής, εδώ και χρόνια βρίσκεται εκτός ΟΣΕ καθώς ασκείται από την ΤΡΑΙΝΟΣΕ. Επίσης εκτός Οργανισμού βρίσκεται η συντήρηση του τροχαίου υλικού, η οποία γίνεται από την ΕΕΣΣΤΥ, την πρώην τεχνική βάση του ΟΣΕ, που προσφάτως αποσχίστηκε.\nΟι δύο εταιρείες βρίσκονται σε διαδικασία αποκρατικοποίησης. Σε χέρια ιδιωτών αναμένεται ότι θα περάσει σύντομα και η συντήρηση της υποδομής του ΟΣΕ καθώς έχει ήδη ληφθεί η σχετική απόφαση και σε εκκρεμότητα παραμένει η προκήρυξη του διαγωνισμού, που θα έπρεπε, σύμφωνα τουλάχιστον με το σχεδιασμό, να έχει γίνει.\nΕπιπλέον στο δημόσιο πέρασε και η πλήρης κυριότητα της ακίνητης περιουσίας του ΟΣΕ, με πρόβλεψη η οποία υπήρχε στον πρόσφατο νόμο με τα μέτρα στήριξης και ανάπτυξης της ελληνικής οικονομίας.\nΗ πλήρης αποψίλωση του ΟΣΕ από δραστηριότητες και περιουσιακά στοιχεία προκαλούν ανησυχία στους εργαζόμενους που παραμένουν στον Οργανισμό και ανέρχονται σε περίπου 1.550 άτομα. Σύμφωνα με πηγές από την πλευρά της Πανελλήνιας Ομοσπονδίας Σιδηροδρομικών αποτελεί παγκόσμια πρωτοτυπία μια εταιρεία να μην διαχειρίζεται την ακίνητη περιουσία της αλλά αυτό να γίνεται από ανεξάρτητη εταιρεία (ΓΑΙΑΟΣΕ).\nΕπίσης εκείνο που σημειώνουν είναι ότι χαρακτηριστικά πρωτοτυπίας έχει και το γεγονός ότι το τροχαίο υλικό δεν μεταβιβάστηκε στην ΕΕΣΣΤΥ, εταιρεία η οποία είναι αρμόδια για την συντήρησή του, αλλά περνά στην κατοχή του Δημοσίου.


Το πιο ισχυρό Peugeot που κατασκευάστηκε ποτέ - Αυτοκίνητο - SPORT 24\n25 ΣΕΠ 2020 | 12.27\nΜε κινητήρα βενζίνης και δύο ηλεκτρικά μοτέρ, αποδίδει έως και 360 ίππους με 520 Nm ροπής, με απίστευτες επιδόσεις.\nΤον Σεπτέμβριο του 2018, στο Σαλόνι Αυτοκινήτου του Παρισιού, είχα δει από την Peugeot, μια πρωτότυπη έκδοση, ενός πολύ ισχυρού και υβριδικού αυτοκινήτου. Ηταν προϊόν της αγωνιστικής ομάδας, Peugeot Sport, η οποία έχει δώσει δείγματα γραφής τόσο στο Παγκόσμιο Πρωτάθλημα Ράλι (κατά το παρελθόν) WRC, στο ράλι Ντακάρ το Pikes Peak και το πρωτάθλημα WEC (Word Endurance Championship).\nΤο αποκορύφωμα ήταν το 308 R HYbrid το 2015, με 500hp και 720 Nm, ωστόσο, τώρα, έρχεται να παρουσιάσει το πιο ισχυρό της μοντέλο παραγωγής, βασισμένο στο πρωτότυπο του Παρισιού.\nΟυσιαστικά, πρόκειται για ένα plug-in hybrid μοντέλο, με κινητήρα εσωτερικής καύσης βενζίνης 1.6 lt, που αποδίδει 197 hp (147 kW) και 300 Nm ροπής. Ο κινητήρας συνεργάζεται με δύο ηλεκτρικά μοτέρ, από ένα τοποθετημένο σε κάθε άξονα. Το μπροστινό, αποδίδει 109 hp (81.2 kW) και 320 Nm ροπής, και το πίσω 111 hp (83 kW) με 166 Nm. Ωστόσο, η συνδυαστική ισχύς, φθάνει έως και τους 360 ίππους με 520 Nm ροπής, και το αυτοκίνητο κινείται τετρακίνητα.\nΌλα αυτά το καθιστούν το γρηγορότερο Peugeot, που επιταχύνει στα 0 - 100 χλμ./ώρα σε 5.2 δευτ., έχει ρεπρίζ στα 80 - 120 χλμ./ώρα σε 3 δευτ. με την τελική ταχύτητα να περιορίζεται ηλεκτρονικά στα 250 χλμ./ώρα. Οι μετρήσεις της εταιρείας, σύμφωνα με το νέο πρωτόκολλο WLTP, είναι 46 γρ./χλμ. εκπομπές διοξειδίου του άνθρακα και κατανάλωση μόλις 2,03 λίτρα/100χλμ.\nΟι μηχανικοί, για να πετύχουν αυτές τις επιδόσεις, παρενέβησαν στο σασί, με 3 ρυθμίσεις των αμορτισέρ (Comfort/Hybrid/Sport), χαμήλωσαν το αμάξωμα, αύξησαν κατά 24 χλστ. εμπρός, και 12 χλστ. πίσω τα μετατρόχια, τοποθέτησαν δισκόφρενα εμπρός με διάμετρο 380 χλστ. και σταθερές 4-πίστονες δαγκάνες και φόρεσαν ζάντες 20 ιντσών με ελαστικά Michelin Pilot Sport 4S.\nΟ οδηγός, μπορεί να επιλέξει ανάμεσα σε 5 προγράμματα οδήγησης, ανάλογα την επιθυμία και τις συνθήκες:\nΗλεκτρική/electric: για 100% ηλεκτρική κίνηση εντελώς αθόρυβα, με αυτονομία 42 χιλιομέτρων, γεγονός που επιτρέπει πρόσβαση ακόμα και σε περιοχές απαγόρευσης κυκλοφορίας στο κέντρο μιας πόλης, και μπορεί να κινηθεί μόνο ηλεκτρικά με ταχύτητα έως 140 χλμ./ώρα.\nΆνεση/Comfort: υβριδική κίνηση με ηπιότερες αντιδράσεις των αναρτήσεων για καλύτερη άνεση στην οδήγηση.\nSport: μέγιστη ισχύς 360 ίππων. Με τη συγκεκριμένη επιλογή, επηρεάζεται η απόκριση του τιμονιού, σκληραίνουν τα αμορτισέρ, αλλάζει η χαρτογράφηση του πεντάλ του γκαζιού, και τα χρώματα στον ψηφιακό πίνακα των οργάνων. Επίσης, ο κινητήρας εσωτερικής καύσης φροντίζει για τη μόνιμη φόρτιση με μέγιστη ισχύ, της μπαταρίας.\nΤο 508 PEUGEOT SPORT ENGINEERED μπορεί να φορτιστεί σε λιγότερο από 7 ώρες από στάνταρ οικιακή παροχή, σε 4 ώρες από ενισχυμένη παροχή των 16A και σε λιγότερο από 2 ώρες μέσω παροχής τύπου Wall Box των 32Α.\nΠαρά την ύπαρξη των ηλεκτρικών μοτέρ και της μπαταρίας, το μοντέλο διαθέτει τους ίδιους χώρους στο εσωτερικό και στο πορτμπαγκάζ (πάνω από το δάπεδο), με το αντίστοιχο συμβατικό μοντέλο.\nΚι εδώ, θα βρούμε το PEUGEOT i-Cockpit, με το τιμόνι μικρής διαμέτρου με τους τρείς όνυχες Kryptonite, τις ειδικές λεπτομέρειες της PEUGEOT SPORT ENGINEERED, και μία 100% ψηφιακή οθόνη Head Up Display. Οι γραφικές παραστάσεις και η κεντρική οθόνη υψηλής ευκρίνειας των10" έχουν προσαρμοστεί στα δεδομένα της συγκεκριμένης έκδοσης, για ακόμα περισσότερη αίσθηση μοναδικότητας.\nΟι ταπετσαρίες των καθισμάτων τύπου "comfort-fit" έχουν ξεχωριστή αισθητική χάρη στη μίξη δέρματος, 3D ύφανσης και Alcantara.\nΣχεδιαστικά, ξεχωρίζει από την εντυπωσιακή μάσκα, τον προφυλακτήρα, τις εισαγωγές και μονόγραμμα Kryptonite, τα ειδικά διακοσμητικά στοιχεία στο πλάι, τις απολήξεις της εξάτμισης με ηλεκτροστατική βαφή, τον μαύρο διαχύτη και βέβαια τις ζάντες.\nΘα προσφέρεται σε sedan και station wagon αμάξωμα. Οι παραγγελίες ξεκινούν από τα μέσα Οκτωβρίου του 2020.


NewsIT Ελλαδα Κορονοιος: Κατω απο 300 κρουσματα σε Θεσσαλονικη και Αττικη μετα απο καιρο!\nΠερισσότερα νέα κρούσματα “μετρά” η Αττική με 247 μολύνσεις από την Θεσσαλονίκη που καταγράφει 235. Καμία άλλη Περιφέρεια -όπως και χθες- δεν μετρά τριψήφιο αριθμό κρουσμάτων. Αναλυτικά ο χάρτης της διασποράς στην υπόλοιπη Ελλάδα. 98 νεκροί και 603 διασωληνωμένοι τις τελευταίες 24 ώρες.\nΣτην δημοσιότητα έδωσε ο ΕΟΔΥ και την αναλυτική λίστα που δείχνει πού… χτύπησε ο κορονοϊός τις τελευταίες 24 ώρες στην Ελλάδα.\nΗ εικόνα είναι εμφανώς καλύτερη, κάτι λογικό αφού μετά από εβδομάδες καθολικού lockdown οι αριθμοί των συνολικών νέων κρουσμάτων έχουν πέσει.\nΈτσι, από τα 1.193 νέα κρούσματα, η Αττική καταγράφει 247 περιπτώσεις και η Θεσσαλονίκη 235. Είναι η πρώτη φορά μετά από καιρό που και οι δύο Περιφέρειες καταγράφουν κάτω από 300 νέες μολύνσεις και αλλά και η πρώτη φορά επίσης μετά από καιρό που η Αττική έχει περισσότερα κρούσματα από την Θεσσαλονίκη. Από εκεί και πέρα, καμία άλλη Περιφέρεια -όπως και χθες- δεν μετρά τριψήφιο αριθμό κρουσμάτων, με την μοναδική που… είναι κοντά να είναι η Πιερία με 88 νέα κρούσματα.\nΚορονοϊός: Αναλυτικά η γεωγραφική κατανομή των 1.193 νέων κρουσμάτων\nclick4more: “Τρελό” κορονοπάρτι με τέρμα τα ντεσιμπέλ στο Αλιβέρι!\nΝωρίτερα, ο ΕΟΔΥ με την επίσημη ανακοίνωσή του, γνωστοποίησε πόσα κρούσματα “έδωσε” ο κορονοϊός τις τελευταίες 24 ώρες στην Ελλάδα. Μια ανακοίνωση… διπρόσωπη. Από τη μία τα συνολικά νέα κρούσματα δείχνουν να μειώνονται, ενώ βρισκόμαστε ήδη για τρεις εβδομάδες σε καθεστώς καθολικού lockdown, από την άλλη οι νεκροί είναι ξανά πολλοί, όπως και οι συμπολίτες μας που δίνουν την μάχη στις ΜΕΘ.


Forbes: Ονειρεμένες διακοπές σε πέντε νέα ξενοδοχεία στην Ελλάδα | Insider\nΤΟΥΡΙΣΜΟΣ 20-01-2018 | 17:44\nForbes: Ονειρεμένες διακοπές σε πέντε νέα ξενοδοχεία στην Ελλάδα\nΤο καλοκαίρι του 2018 πολλά είναι τα ξενοδοχεία που αναμένεται να ανοίξουν και το περιοδικό Forbes επισημαίνει ότι η Ελλάδα έρχεται και πάλι στο προσκήνιο για όσους αναζητούν ανέμελες όσο και πολυτελείς διακοπές και επιλέγει πέντε ξενοδοχεία που θα ικανοποιήσουν και τον πιο απαιτητικό επισκέπτη.\nΤο Cavo Spada βρίσκεται θα ξεκινήσει και πάλι να λειτουργεί αυτόν τον Μάρτιο μετά από εκτεταμένες εργασίες ανακαίνισης. Το ξενοδοχείο, με μινιμαλιστικό ντιζάιν φρόντισε ώστε όλα τα δωμάτια να έχουν θέα στη Μεσόγειο. Στοχεύοντας σε οικογένειες ή ζευγάρια που είναι λίγο παραπάνω απαιτητικοί με τις διακοπές τους, το Cavo Spada προσφέρει μια διαφορετική εμπειρία μάθησης και εξοικείωσης με την ελληνική κουλτούρα.\nΚαι αν δεν σας αρέσουν τα βιβλία, μην ανησυχείτε, πρόκειται για βιωματική εμπειρία με μαθήματα γευσιγνωσίας κρασιού και ελαιόλαδου, μαθήματα μαγειρικής και συναυλίες! Και για την ευεξία του σώματος, οι επισκέπτες μπορούν επίσης να παρακολουθήσουν μαθήματα γιόγκα και να χαλαρώσουν στις εγκαταστάσεις υδρομασάζ και στα τουρκικά λουτρά.\nΤον Μάιο η Κέρκυρα θα υποδεχθεί το δεύτερο ξενοδοχειακό συγκρότημα του ομίλου MarBella. Το μοναδικό MarBella Nido Suite Hotel & Villas που απευθύνεται αποκλειστικά σε ενήλικες, βρίσκεται στο νοτιοανατολικό άκρο του νησιού, στον Άγιο Ιωάννη Περιστερών και θα διαθέτει 70 σουίτες και βίλες με εκλεπτυσμένους εσωτερικούς χώρους εμπνευσμένους από το τυπικό κερκυραϊκό στιλ. Δύο εστιατόρια, ένα beach club και οι εγκαταστάσεις σπα προσθέτουν τις απαραίτητες «σταγόνες» πολυτέλειας.\nΣτο ίδιο νησί, και πάλι τον Μάιο, θα ανοίξει τις πόρτες του το Ikos Dassia. Με έμφαση στη γαστρονομία καθώς όλα τα εστιατόρια του ξενοδοχείου σχεδιάζονται σε συνεργασία με σεφ βραβευμένους με αστέρια Michelin - το Ikos Dassia ανεβάζει τον πήχη της πολυτέλειας!\nΒρίσκεται στον κόλπο της Δασιάς, μόλις 15 λεπτά από την ιστορική πόλη της Κέρκυρας και διαθέτει 403 υπνοδωμάτια, σουίτες και βίλες, μέσα σε καταπράσινους κήπους και με θέα στο Ιόνιο Πέλαγος. Επτά από τα εννέα εστιατόρια θα προσφέρουν μενού a la carte, με εκλεκτά κρασιά και μια γκάμα εμπειριών γαστρονομίας – με μενού εμπνευσμένα από την ασιατική μέχρι τη γαλλική κουζίνα αλλά και τοπικές σπεσιαλιτέ.\nΜια ώρα από την Καλαμάτα, το Euphoria Retreat βρίσκεται στην άκρη της βυζαντινής πόλης του Μυστρά, μνημείο παγκόσμιας κληρονομιάς της Unesco. Οι επισκέπτες μπορούν να κάνουν κράτηση για τα επταήμερα προγράμματα «μεταμόρφωσης» του σώματος και του πνεύματος. Η κουζίνα, με υλικά που προέρχονται από το κτήμα, έχει σχεδιαστεί από ειδικούς διατροφολόγους και οι επισκέπτες μπορούν να την απολαύσουν στο εστιατόριο Gaia, το οποίο έχει καταπληκτική θέα στην κοιλάδα. Το ξενοδοχείο προσφέρει μια σειρά υπαίθριων δραστηριοτήτων - πεζοπορία, ποδηλασία, αναρρίχησης και ράφτινγκ – αλλά και πολυτελείς εγκαταστάσεις σπα.\nΤέλος, το Gennadi Grand Resort, συγκρότημα του ομίλου Lindos Hotel Group, με οικολογική στόχευση, ανοίγει τον Μάιο στη Ρόδο. Διαθέτει περισσότερα από 266 δωμάτια και σουίτες με ιδιωτικές πισίνες και κήπους, τρεις πισίνες, 11 εστιατόρια και μπαρ, ένα θέατρο, σπα και εμπορικά καταστήματα.\nΣτο πλαίσιο της φιλικής προς το περιβάλλον λειτουργίας του, το ξενοδοχείο χρησιμοποιεί συστήματα διαχείρισης ενέργειας και νερού, προηγμένο σύστημα κλιματισμού / θέρμανσης, σύστημα διαχωρισμού απορριμμάτων και λαμπτήρες εξοικονόμησης ενέργειας.


Ελληνική Αναπτυξιακή Τράπεζα ενίσχυση της επιχειρηματικότητας espa.io\nΜνημόνιο συνεργασίας υπέγραψαν η Ελληνική Αναπτυξιακή Τράπεζα (HDB) και το Hellenic BioCluster (HBio). Στόχος η ανάπτυξη και ενθάρρυνση της επιχειρηματικότητας στον κλάδο της υγείας και της βιοτεχνολογίας μέσω της καινοτομίας και της εξωστρέφειας.\nΈμφαση θα δοθεί στη διαμόρφωση των προϋποθέσεων επιτάχυνσης συνεργασιών ελληνικών εταιρειών για τη δημιουργία διεθνών ανταγωνιστικών σχημάτων. Θα προσφέρονται υπηρεσίες -με σχήματα που θα δημιουργηθούν- για την προώθηση της συμβολής και του ρόλου της ελληνικής βιομηχανίας βιοεπιστημών στην παγκόσμια κοινότητα. Επίσης, θα δοθεί πρόσβαση για τα μέλη του HBIO στην ψηφιακή πλατφόρμα δικτύωσης/matchmaking «InnoAgora– powered by HDB».\nΑπώτεροι στόχοι από την πρόσβαση στην πλατφόρμα είναι:\nη διασύνδεση με διεθνή οικοσυστήματα\nη περαιτέρω ενίσχυση της εξωστρέφειας\nη άντληση επενδυτικών κεφαλαίων\nη εύρεση εμπορικών εταίρων\nΠαντελής Τζωρτζάκης, αντιπρόεδρος στην Ελληνική Αναπτυξιακή Τράπεζα\n«Με μεγάλη χαρά ενισχύουμε τη συνεργασία με το Hbio, ένα cluster που παράγει αξιόλογο έργο για το οικοσύστημα των εταιριών, οι οποίες δραστηριοποιούνται στον κλάδο του biohealth. Με την υποστήριξη της HDB σε επίπεδο σχεδιασμού και παροχής καλύτερης πρόσβασης σε χρηματοδοτικά εργαλεία, αλλά και δικτύωσης μέσω της ψηφιακής πλατφόρμας InnoAgora θα ενισχύσουμε την ανταγωνιστικότητα και εξωστρέφεια των εταιριών».\nΙωάννα Κούκλη, πρόεδρος του Hellenic Biocluster\n«Το Hellenic Biocluster επιδιώκει συστηματικά στρατηγικές συνεργασίες για την ανάπτυξη της επιχειρηματικότητας στον κλάδο της υγείας και της βιοτεχνολογίας. Η επιχειρηματική και ερευνητική δράση των μελών μας διακρίνεται από υψηλή καινοτομία και εξωστρέφεια και πιστεύουμε πως η HDB αποτελεί έναν κομβικό συνεργάτη για να επιτύχουμε τους στόχους μας».\n[:el]Επιδότηση τόκων υφιστάμενων δανείων ΜμΕ πληττόμενων από τα μέτρα της πανδημίας (Β' Κύκλος)[:]


Αλέξης Τσίπρας από Καλαμάτα... βγάλουμε τη χώρα από τα Μνημόνια - Kalamata Times\nΣτην Καλαμάτα μιλά ο Αλέξης Τσίπρας, στο πλαίσιο των περιοδειών που πραγματοποιεί ανά την Ελλάδα.\n«Και αυτόν τον εφιάλτη επιθυμούν να ξαναφέρουν στη χώρα όσοι περιφρόνησαν το λαό μας και αυτοπαρουσιάζονται σήμερα, ξανά, ως επίδοξοι σωτήρες. Και έχουν το θράσος να μιλούν για πολιτική αλλαγή. Ενώ και οι πέτρες γνωρίζουν ότι το σύνθημά τους δεν είναι αλλαγή αλλά παλινόρθωση. Να γυρίσουν πίσω επιθυμούν, για να ξαναγυρίσουν και την Ελλάδα πίσω στον εφιάλτη των μνημονίων. Γιατί η μεγάλη και ιστορική πολιτική αλλαγή ξεκίνησε το 2015. Και πήρε σταθερά θεμέλια τον Αύγουστο του 2018 με την οριστική έξοδο της χώρας από τη μνημονιακή επιτροπεία», επισήμανε.Κανείς δεν μπορεί να αμφισβητήσει τα αποτελέσματα της κυβέρνησης τα τελευταία τέσσερα χρόνια\n-Πετύχαμε ρεκόρ δεκαετίας στις άμεσες ξένες επενδύσεις.«Ο Κ.Μητσοτάκης πάλεψε σκληρά για να μην έρθει η πραγματική αλλαγή του Αυγούστου του 2018»\nΌπως είπε, «ο κ. Μητσοτάκης και ο προπαγανδιστικός μηχανισμός που τον περιβάλλει, σε κάθε στροφή, προπαγάνδιζαν την καταστροφή. Μία ήταν ο δημοσιονομικός κόφτης. Μία ήταν το τέταρτο μνημόνιο. Μία ήταν οι περικοπές στις συντάξεις. Και άλλα πολλά. Τα θυμόμαστε και τα θυμάστε πολύ καλά. Τέσσερα ολόκληρα χρόνια δεν έκαναν άλλη δουλειά, παρά να προπαγανδίζουν την καταστροφή και την αποτυχία της κυβέρνησης».«Η αξιωματική αντιπολίτευση και ο προπαγανδιστικός της μηχανισμός αγχώνονται πολύ»\n«Είδα χθες ένα πρωτοσέλιδο μεγάλης εφημερίδας να μας νοιάζεται πολύ, μη τυχόν και χάσουμε τις εκλογές και να ζητάει επιμόνως να στήσουμε τώρα την εθνική κάλπη», τόνισε χαρακτηριστικά και συνέχισε: «Γιατί τέτοιος πόνος ; Γιατί τέτοιο άγχος μη τυχόν και χάσει ο ΣΥΡΙΖΑ, από αυτούς που είναι εχθροί μας ;»«Ο Μαρινάκης συλλαβίζει από το ραδιόφωνο δήθεν συνταραχτικές αποκαλύψεις»\nΓια αυτό τους βλέπετε τους εκπροσώπους του παλιού καθεστώτος, να ωρύονται σε καθημερινή βάση. Να βρίζουν και να απειλούν θεούς και δαίμονες. Και γιατί τους πιάνει απελπισία όσο σκέφτονται ότι στις εκλογές δεν ψηφίζουν ούτε οι κατασκευαστές δημοσκοπήσεων, ούτε οι κατασκευαστές ειδήσεων. Στις εκλογές ψηφίζουν οι πολλοί. Και θα τους οδηγήσουν οριστικά στη θέση που τους αξίζει. Στο περιθώριο. Και πολλούς από αυτούς στο ακροατήριο της δικαιοσύνης. Και επειδή αυτό το γνωρίζουν καλά, γίνονται ακόμη πιο χυδαίοι και πιο επιθετικοί».Δεν παραγράφεται η πολιτική ευθύνη όλων αυτών που έφεραν την Ελλάδα στο χείλος της χρεοκοπίας\nΣχετικά άρθραΑλέξης ΤσίπραςΑλέξης ΧαρίτσηςΓιώργος ΔέδεςΚαλαμάταΜανώλης ΜάκαρηςΣΥΡΙΖΑ\nΕπισκευές και χρωματισμοί σε σχολεία του Δήμου Καλαμάτας


Ανακούφιση από τον πόνο για παγκρεατίτιδα του παγκρέατος - Είδη 2022\nΤο κύριο σύμπτωμα της παγκρεατίτιδας είναι ο έντονος πόνος στην κοιλιά. Τα δυσάρεστα συμπτώματα αναγκάζουν τον ασθενή να πίνει παυσίπονα για παγκρεατίτιδα.\nΣε περίπτωση εμφάνισης οδυνηρών καταστάσεων, είναι σημαντικό να συνταγογραφείτε σωστά φάρμακα που μπορούν να εξαλείψουν την ενόχληση ακόμη και για μικρό χρονικό διάστημα. Η ανακούφιση του πόνου επηρεάζει την εξάλειψη των συμπτωμάτων του πόνου και τη θεραπεία της ίδιας της νόσου.\nσε περίπτωση κατανάλωσης αλκοόλ ·\nως αποτέλεσμα της δηλητηρίασης από το σώμα λόγω δηλητηρίασης.\nεάν το φαγητό που τρώτε είναι δύσκολο να αφομοιωθεί?\nλόγω της επιδείνωσης των γαστρεντερικών παθήσεων.\nως αποτέλεσμα αγχωτικών καταστάσεων.\nΤο στομάχι με παγκρεατίτιδα αρχίζει να πονάει αμέσως μετά το φαγητό. Αυτό συμβαίνει όταν το πάγκρεας εκτίθεται στο μεγαλύτερο εκκριτικό φορτίο..\nΗ διάρκεια του πόνου εξαρτάται από τον βαθμό βλάβης των οργάνων και τη φύση της φλεγμονής.\nΗ απόφραξη οδηγεί σε απόφραξη της χολικής οδού..\nΤα τοιχώματα του οργάνου διογκώνονται, φλεγμονώνονται.\nΥπάρχουν προβλήματα με την παροχή αίματος.\nΑρχίζουν οι δομικές αλλαγές στο όργανο.\nΣτην περίπτωση επιδεινωμένης παγκρεατίτιδας, η φλεγμονώδης διαδικασία εκφράζεται σε πρήξιμο, παραβίαση των βασικών λειτουργιών του παγκρέατος. Ο πόνος αυξάνεται όταν ο χυμός του παγκρέατος εισέρχεται στην κοιλιακή κοιλότητα.\nΤρόποι εξάλειψης του πόνου στην παγκρεατίτιδα\nΗ πρώτη επίθεση της νόσου, κατά κανόνα, έρχεται απροσδόκητα. Για έναν αντικειμενικό λόγο, οι πρώτες βοήθειες στον ασθενή παρέχονται στο σπίτι ή στην εργασία. Οι αναφερόμενοι κανόνες πρέπει να τηρούνται:\nΤο θύμα έχει πλήρη ανάπαυση.\nΚαθισμένος με έναν ελαφρώς κεκλιμένο κορμό.\nΟ πόνος μπορεί να ανακουφιστεί λίγο με ρηχή αναπνοή.\nΔεν συνιστάται η λήψη τροφής.\nΣε περίπτωση εμέτου, δεν συνιστάται να πίνετε φάρμακα, διαλύματα που προορίζονται για τον καθαρισμό του στομάχου και των εντέρων. Μπορείτε να απαλλαγείτε από τον εμετό μόνο με τα δάχτυλά σας..\nΜην πάρετε χάπια, θα επηρεάσουν τα αποτελέσματα της διάγνωσης της νόσου.\nΕπιτρέπεται στον ασθενή να δώσει ένα τέταρτο ενός ποτηριού νερού.\nΈνα παγοκύστη δεν πρέπει να εφαρμόζεται στην προβληματική περιοχή - το κρύο εντείνει τους αγγειακούς σπασμούς, περιπλέκοντας την εργασία του άρρωστου οργάνου.\nΣε περίπτωση σοβαρού σπασμού, ο ασθενής δεν θα υποστεί βλάβη από αναλγητικά που έχουν σχεδιαστεί για την εξάλειψη των συμπτωμάτων του πόνου. Τα αντισπασμωδικά για την παγκρεατίτιδα συνταγογραφούνται για την ανακούφιση των σπασμών.\nΜετά την παροχή πρώτων βοηθειών στο θύμα, καλούν έναν γιατρό στο σπίτι.\nΠώς να εξαλείψετε τον πόνο με επιδεινωμένη παγκρεατίτιδα\nΜε την περιγραφείσα παθολογία, τα παυσίπονα αντιμετωπίζονται με προσοχή, καθώς ο πόνος εμφανίζεται για άλλους λόγους. Εάν δεν υπάρχει αμφιβολία για τον λόγο, επιτρέπεται επιπλέον η λήψη baralgin, diclofenac. Η επιλογή και η δοσολογία καθορίζονται από τον γιατρό, λαμβάνοντας υπόψη διάφορους παράγοντες..\nΓια να γίνει ο πόνος λιγότερο ενοχλητικός, χρησιμοποιούνται φάρμακα που καταστέλλουν την παραγωγή ενζύμων κατά την έναρξη των σπασμών, για παράδειγμα, συστολή.\nΗ σωματοστατίνη με ανάλογα συνταγογραφείται για να καταστείλει την έκκριση που παράγεται από το πάγκρεας.\nΤο Mezim ή η παγκρεατίνη μειώνει το φορτίο στο προβληματικό όργανο. Για τη μείωση της διόγκωσης, συνταγογραφούνται διουρητικά, για παράδειγμα, φουροσεμίδη. Για παρόμοιο σκοπό, χρησιμοποιούνται αντιισταμινικά, για παράδειγμα, suprastin.\nΕναλλακτικοί τρόποι για την ανακούφιση του πόνου στην παγκρεατίτιδα\nΜια ειδική δίαιτα θα βοηθήσει στην εξάλειψη της ταλαιπωρίας. Το καθεστώς συνίσταται σε νηστεία τριών ημερών και επιτρέπεται να πίνει μη ανθρακούχο μεταλλικό νερό και τσάι με μέλι.\nΑνακουφίζει από το σύνδρομο πόνου γιόγκα, επιλεγμένες λαϊκές θεραπείες. Τέτοιες μέθοδοι απαιτούν προσεκτική στάση, σίγουρα μετά από συνομιλία με γαστρεντερολόγο.\nΔεν μπορείτε να ανακουφίσετε την επίθεση με εγχύσεις που περιέχουν αλκοόλ. Αυτό θα επιδεινώσει την κατάσταση, θα οδηγήσει σε επιπλοκή της νόσου..\nΟ πόνος στο πάγκρεας συνοδεύει οποιαδήποτε επιδείνωση της παγκρεατίτιδας. Για την εξάλειψη των συμπτωμάτων της φλεγμονής, χρησιμοποιούνται διάφορες ομάδες φαρμάκων. Ποια φάρμακα πρέπει να πάρω; Ο κατάλογος των φαρμάκων εξαρτάται από το στάδιο και τη φάση της νόσου. Ο κύριος κατάλογος των φαρμάκων παρουσιάζεται:\nενζυματικά και αντι-ενζυματικά φάρμακα ·\nΠαρασκευάσματα ενζύμων και αντι-ενζύμων\nΟ πόνος κατά τη διάρκεια της φλεγμονής του παγκρέατος μπορεί να είναι αφόρητος, οπότε ο ασθενής χρειάζεται καλά αναλγητικά. Πώς να μουδιάσει το πάγκρεας; Το αναμενόμενο αποτέλεσμα δίνεται από τη χρήση των Diclofenac, Baralgin, Analgin. Η φλεγμονή του παγκρέατος συχνά συνοδεύεται από σπασμό των χοληφόρων πόρων. Σε αυτήν την περίπτωση, η χρήση μόνο αναισθητικών φαρμάκων δεν είναι αρκετή..\nΓια την ανακούφιση του πόνου, συνιστώνται αντισπασμωδικά. Το:\nΌχι-Shpa. Ένα από τα πιο συχνά συνταγογραφούμενα φάρμακα. Σας επιτρέπει να ανακουφίσετε τον πόνο για αρκετά μεγάλο χρονικό διάστημα. Διάρκεια χρήσης χωρίς ιατρική συνταγή - όχι περισσότερο από τρεις ημέρες.\nDrotaverinum. Αναλογικό No-Shpy.\nBuscopan. Έχει τοπικό σπασμολυτικό αποτέλεσμα, βοηθώντας στη χαλάρωση των λείων μυών. Ένα παρόμοιο αποτέλεσμα επιτυγχάνεται λόγω του αποκλεισμού των γαγγλίων και της m-αντιχολινεργικής δράσης του παράγοντα. Ταυτόχρονα μειώνει την έκκριση του πεπτικού χυμού.\nΠαπαβερίνη. Ανακουφίζει από τους σπασμούς από τους λείους μυς. Στο πλαίσιο της εισαγωγής μαθημάτων, είναι δυνατή η ανάπτυξη ναυτίας, δυσκοιλιότητας, αυξημένης υπνηλίας..\nDuspatalin. Ένα αντισπασμωδικό ικανό να μειώσει τον τόνο των λείων μυών, μειώνοντας τη συσταλτική δραστηριότητα της γαστρεντερικής οδού (GIT). Είναι συνταγογραφούμενο για εισαγωγή ως αντικατάσταση ενός ισχυρότερου ανακουφιστικού πόνου.\nΤα παυσίπονα μπορούν να είναι σε μορφή δισκίου\nΤα αναλγητικά και τα αντισπασμωδικά μπορούν να σταματήσουν μόνο το σύνδρομο πόνου χωρίς να εξαλείψουν την κατάσταση που το προκάλεσε. Χρησιμοποιούνται ως μέρος της σύνθετης θεραπείας της επιδείνωσης. Τα ναρκωτικά αυτής της ομάδας μπορούν να έχουν αρνητική επίδραση στην κατάσταση του γαστρεντερικού σωλήνα στο σύνολό της. Αυτός είναι ο λόγος για τον οποίο στη διαδικασία της θεραπείας είναι απαραίτητο να χρησιμοποιηθούν φάρμακα που επιλέγονται από τον θεράποντα ιατρό. Είναι επιτακτική ανάγκη να τηρείτε αυστηρά τη δοσολογία και το σχήμα των αναλγητικών.\nΓια την αποκατάσταση των ιστών του παγκρέατος, στον ασθενή συνταγογραφείται η λήψη φαρμάκων που περιέχουν πεπτικά ένζυμα. Ένας από τους καλύτερους εκπροσώπους αυτής της ομάδας προϊόντων είναι το Creon - μία κάψουλα του προϊόντος περιέχει την απαραίτητη ποσότητα ενζύμων για την πέψη μιας μερίδας τροφής. Κατά την επιδείνωση της παγκρεατίτιδας, ο ασθενής μπορεί να λάβει:\nFerestal και άλλοι.\nΠροτιμάται προϊόντα που περιέχουν παγκρεατίνη. Αυτή η ουσία περιέχει τρία συστατικά ταυτόχρονα - παγκρεατική λιπάση, πρωτεάση και αμυλάση - λόγω των οποίων παρέχει γρήγορη και υψηλής ποιότητας πέψη πρωτεϊνών, υδατανθράκων και ινών που λαμβάνονται μαζί με τροφή.\nΣπουδαίος! Φάρμακα που περιέχουν παγκρεατίνη ομαλοποιούν την εξωκρινή λειτουργία του παγκρέατος.\nΌταν πονάει το πάγκρεας, μπορεί να συνταγογραφούνται φάρμακα κατά του ενζύμου. Ο κύριος στόχος τους είναι να μειώσουν τη δραστηριότητα των πρωτεολυτικών ενζύμων, τα οποία είναι «υπεύθυνα» για την ανάπτυξη φλεγμονωδών και νεκρωτικών διεργασιών. Ως μέρος της φαρμακευτικής θεραπείας, χρησιμοποιούνται στην ανάπτυξη οιδήματος των ιστών του παγκρέατος.\nΓια την παρασκευή φαρμάκων, χρησιμοποιείται εκχύλισμα από τους ιστούς του παγκρέατος βοοειδών. Το μέγιστο αποτέλεσμα μπορεί να επιτευχθεί εφαρμόζοντας φάρμακα σε πρώιμο στάδιο. Φάρμακα από αυτήν την ομάδα: Gordox (συνταγογραφούμενα φάρμακα), Contrikal, Trasilol, Antagozan. Ο ασθενής θα σας προτείνει μια δεξίωση.\nΤα αντιβιοτικά για την επιδείνωση της παγκρεατίτιδας και η ανάπτυξη σοβαρού πόνου χρησιμοποιούνται για την πρόληψη του σχηματισμού επιπλοκών της νόσου. Για λήψη μπορεί να ανατεθεί:\nΣυνοψήθηκε και άλλοι.\nΤα χρήματα μπορούν να συνταγογραφηθούν με τη μορφή δισκίων και με τη μορφή ενέσεων\nΚατά την επιδείνωση της χρόνιας παγκρεατίτιδας ή της οξείας μορφής της, η επίδραση της αντιβιοτικής θεραπείας θα είναι υψηλότερη εάν ο ασθενής ζητήσει ιατρική βοήθεια αμέσως μετά την εμφάνιση παθολογικών συμπτωμάτων. Η χρήση αντιβιοτικών σταματά την περαιτέρω ανάπτυξη της φλεγμονώδους διαδικασίας και μειώνει σημαντικά την πιθανότητα θανάτου.\nΤα αντιόξινα χρησιμοποιούνται για την ομαλοποίηση της οξύτητας του γαστρικού χυμού. Βοηθούν στην εξουδετέρωση των χολικών και υδροχλωρικών οξέων, που διευκολύνει την ανθρώπινη κατάσταση. Διορίστηκε στο ραντεβού:\nPalmagel και άλλοι.\nΣημαίνει ομαλοποίηση της οξύτητας για μικρό χρονικό διάστημα. Για να παραταθεί το αποτέλεσμα, απαιτείται μια συνδυαστική προσέγγιση: συνταγογράφηση αντιόξινων και άλλων φαρμάκων. Τις περισσότερες φορές, τα ένζυμα ή τα αντιένζυμα λειτουργούν ως ζεύγος. Η επιλογή είναι ατομική.\nΘα πρέπει να υπάρχει ένα μικρό χρονικό διάστημα μεταξύ της λήψης αντιόξινων και άλλων φαρμακευτικών προϊόντων. Συνιστάται να πίνετε φάρμακο μετά από 2 ώρες. Εάν πίνετε το φάρμακο νωρίτερα, τότε το θεραπευτικό του αποτέλεσμα θα μειωθεί σημαντικά..\nΤα αντιεκκριτικά φάρμακα χρησιμοποιούνται για τη μείωση της παραγωγής γαστρικών υποδοχέων πεπτικού χυμού. Η θεραπεία πραγματοποιείται σε σύντομα μαθήματα. Η δοσολογία υπολογίζεται ξεχωριστά σε κάθε περίπτωση, με βάση τα τρέχοντα συμπτώματα και τα αποτελέσματα των δοκιμών που ελήφθησαν. Απαγορεύεται η απότομη έξοδος από τη λήψη του φαρμάκου, καθώς η επιστροφή των γαστρικών εκκρίσεων στον αρχικό όγκο μπορεί να προκαλέσει επιδείνωση της ευεξίας του ασθενούς..\nΗ ρανιτιδίνη είναι ένας αντιεκκριτικός παράγοντας που χρησιμοποιείται στη θεραπεία της επιδείνωσης της παγκρεατίτιδας\nΓια λήψη μπορεί να ανατεθεί:\nΤο τελευταίο φάρμακο είναι πιο αποτελεσματικό στη θεραπεία της επιδείνωσης της παγκρεατίτιδας. Εάν το πάγκρεας είναι άρρωστο, τότε η χρήση λαϊκών θεραπειών είναι ανεπιθύμητη. Το σώμα μπορεί να αντιδράσει πολύ αρνητικά, κάτι που θα οδηγήσει σε επιδείνωση της κατάστασης.\nΑλληλεπίδραση μεταξύ No-shpa και Platyphyllin με παπαβερίνη κατά τη λήψη.\nΟι ευεργετικές ιδιότητες αυτού του φυτού αποτελούν αντικείμενο τεράστιων επιστημονικών ερευνών από τα πιο έγκυρα εξειδικευμένα ιδρύματα.


ΟΠΕΚΑ: Αντίστροφη μέτρηση για τις αιτήσεις για τον κοινωνικό τουρισμό και τα προγράμματα του ΛΑΕ - 24ωρο\n29 Μαΐου 2020 17:45\nΟ ΟΠΕΚΑ, προχωρά στην υλοποίηση των προγραμμάτων του Λογαριασμού Αγροτικής Εστίας (ΛΑΕ) έτους 2020, που περιλαμβάνει τον κοινωνικό τουρισμό, παιδικές κατασκηνώσεις, ολιγοήμερες εκδρομές καθώς και επίδομα σε πολυτεκνες ασφαλισμένες τους και δωρεάν διανομή βιβλίων και εισιτήριων για θέατρα.\nΤη Δευτέρα 1η Ιουνίου 2020 και έως την Παρασκευή 26 Ιουνίου 2020, στα ΚΕΠ όλης της χώρας οι ενδιαφερόμενοι για τα προγράμματα της Αγροτικής Εστίας του ΟΠΕΚΑ θα μπορούν να υποβάλουν τις σχετικές αιτήσεις συμμετοχής σε όλα τα προγράμματα όπως ο κοινωνικός τουρισμός.\nΟι δικαιούχοι θα πρέπει να προσκομίσουν τα κάτωθι δικαιολογητικά:\nΈγγραφο που να προκύπτει το Αριθμός Μητρώου Κοινωνικής Ασφάλισης (ΑΜΚΑ), καθώς και των προστατευόμενων μελών τους (πχ. βιβλιάριο υγείας ή βεβαίωση ΑΜΚΑ) ή οποιοδήποτε έγγραφο από το οποίο να προκύπτει ο Αριθμός Μητρώου (ΑΜ) ΟΓΑ\nΓια το έτος 2020 θα υλοποιηθούν τα εξής προγράμματα:\nΚΟΙΝΩΝΙΚΟΣ ΤΟΥΡΙΣΜΟΣ: Αφορά σε διακοπές 6 ημερών για 50.000 δικαιούχους. Η διάρκεια ισχύος είναι από τις 6 Ιουλίου 2020 έως τις 10 Μαΐου 2021.\nΟι συνταξιούχοι του ΕΦΚΑ (ΟΓΑ) και οι συνταξιούχοι του Λογαριασμού Ανασφάλιστων Υπερηλίκων του άρθρου 1 του Ν.1296/1982.\nΟι ασφαλισμένοι του ΕΦΚΑ (ΟΓΑ) που είναι ασφαλιστικά ενήμεροι κατά την 31η Δεκεμβρίου του προηγούμενου έτους (2019) της υποβολής της αίτησης συμμετοχής. Τα μέλη των παραπάνω προσώπων με δικαίωμα περίθαλψης απορρέον από δικαιούχο παροχών του ΛΑΕ/ΟΠΕΚΑ\nΙΑΜΑΤΙΚΟΣ ΤΟΥΡΙΣΜΟΣ: Αφορά σε διακοπές 6 ημερών και πέντε απλές λούσεις για 3.500 συνταξιούχους. Οι ενδιαφερόμενοι μπορούν να κάνουν χρήση αυτού του προγράμματος και των σχετικών καταλυμάτων από 6 Ιουλίου 2020 έως και 10 Μαΐου 2021.\nΕΚΔΡΟΜΙΚΟΣ ΤΟΥΡΙΣΜΟΣ: Αφορά σε εκδρομές τεσσάρων ημερών για 12500 συνταξιούχους και πάντα με συμβεβλημένα τουριστικά γραφεία. Οι ενδιαφερόμενοι θα μπορούν να κάνουν χρήση του προγράμματος αυτού από τις 6 Ιουλίου 2020 έως τις 10 Μαΐου 2021.\nProsox;h: το 4ημερο των δωρεάν εκδρομών ισχύει εφόσον το κόστος της εκδρομής δεν ξεπερνά την αξία του δελτίου των 160 ευρώ. Διαμονή σε δωμάτια δύο αστέρων και άνω για ξενοδοχεία, τριών και άνω κλινών για ενοικιαζόμενα δωμάτια. Οι εκδρομείς θα διακινούνται αποκλειστικά και μόνο εντός των ορίων της Ελλάδας.\nΟι ασφαλισμένοι του ΕΦΚΑ (ΟΓΑ) που είναι ασφαλιστικά ενήμεροι κατά την 31η Δεκεμβρίου του προηγούμενου έτους (2019) της υποβολής της αίτησης συμμετοχής. Τα μέλη των παραπάνω προσώπων με δικαίωμα περίθαλψης απορρέον από δικαιούχο παροχών του ΛΑΕ/ΟΠΕΚΑ.\nΠΑΙΔΙΚΕΣ ΚΑΤΑΣΚΗΝΩΣΕΙΣ: Αφορά σε πρόγραμμα διάρκειας 16 ημερών για 15000 παιδιά δικαιούχων της Αγροτικής Εστίας. Το πρόγραμμα ισχύει από τις 6 Ιουλίου 2020 έως τις 4 Σεπτεμβρίου 2020.ΚΑΤ’ΕΞΑΙΡΕΣΗ: Για τη συμμετοχή στο παιδικό κατασκηνωτικό πρόγραμμα, η υποβολή της αίτησης πραγματοποιείται στην ηλεκτρονική διεύθυνση www.opeka.gr/agrotiki-estia/ilektronikes-ypiresies/\nΠαιδιά ηλικίας 6 έως 16 ετών, τα οποία είναι τέκνα συνταξιούχων ή ασφαλισμένων του ΕΦΚΑ(ΟΓΑ) που είναι ασφαλιστικά ενήμεροι κατά την 31η Δεκεμβρίου του προηγούμενου έτους (2019) της υποβολής αίτησης συμμετοχής.\nΠαιδιά ηλικίας 6 έως 16 ετών, εφόσον λαμβάνουν σύνταξη ορφανείας ή επίδομα παραπληγίας – τετραπληγίας από τον ΕΦΚΑ(ΟΓΑ). Ως ημερομηνία συμπλήρωσης του 16ου έτους ηλικίας θεωρείται η 31η Δεκεμβρίου του έτους 2020, ανεξαρτήτως του μήνα γεννήσεως. Τα ανωτέρω πρόσωπα έχουν ενεργή ασφαλιστική ικανότητα, τα δε τέκνα έχουν δικαίωμα περίθαλψης απορρέον από δικαιούχο παροχών του ΛΑΕ/ΟΠΕΚΑ.\nΔΩΡΕΑΝ ΒΙΒΛΙΑ: Το πρόγραμμα αφορά 130.000 δικαιούχους, οι οποίοι μπορούν να προμηθευτούν βιβλία της επιλογής τους συνολικής αξίας 20 ευρώ για κάθε δικαιούχο και 30 ευρώ για κάθε παιδί δικαιούχου, από συμβεβλημένα βιβλιοπωλεία και εκδοτικούς οίκους σε όλη τη χώρα. Η ισχύς του συγκεκριμένου προγράμματος είναι από τις 6 Ιουλίου 2020 έως τις 10 Μαΐου 2021.\nΔΩΡΕΑΝ ΕΙΣΙΤΗΡΙΑ ΘΕΑΤΡΟΥ: Το πρόγραμμα αφορά σε 32500 δικαιούχους για θεατρικές παραστάσεις σε όλες τις μεγάλες πόλεις της Ελλάδας. Η διάρκεια ισχύος είναι από τις 6 Ιουλίου 2020 έως και τις 10 Μαΐου 2021. Για κάθε δελτίο η επιχείρηση επιδοτείται με 15 ευρώ για την Κεντρική Σκηνή και 12 ευρώ για την Παιδική Σκηνή.\nOι συνταξιούχοι του ΕΦΚΑ (ΟΓΑ) και οι συνταξιούχοι του Λογαριασμού Ανασφάλιστων Υπερηλίκων του άρθρου 1 του Ν.1296/1982.\nΧΡΗΜΑΤΙΚΑ ΒΟΗΘΗΜΑΤΑ ΣΕ ΠΟΛΥΤΕΚΝΕΣ ΚΑΙ ΤΡΙΤΕΚΝΕΣ ΑΓΡΟΤΙΣΕΣ ΜΗΤΕΡΕΣ: Το πρόγραμμα απευθύνεται σε 1000 πολύτεκνες που θα λάβουν βοήθημα 1.000 ευρώ και 4.000 τρίτεκνες αγρότισες μητέρες που θα λάβουν βοήθημα 700 ευρώ.\nΟι τρίτεκνες και οι πολύτεκνες μητέρες συνταξιούχοι ή ασφαλισμένες του ΕΦΚΑ(ΟΓΑ) να είναι ασφαλιστικά ενήμερες κατά την 31η Δεκεμβρίου του προηγούμενου έτους (2019) της υποβολής αίτησης συμμετοχής\nΟι μητέρες κατά τον χρόνο υποβολής της αίτησης πρέπει να έχουν οι μεν τρίτεκνες 3 τέκνα, οι δε πολύτεκνες τουλάχιστον 4 τέκνα, τα οποία να είναι άγαμα, ηλικίας μέχρι 18 ετών ή μέχρι 24 ετών, εφόσον είναι άνεργα ή σπουδάζουν στην Ελλάδα στην ανωτάτη ή ανώτερη εκπαίδευση ή σε ινστιτούτα επαγγελματικής κατάρτισης (ΙΕΚ) ή να είναι ανίκανα για εργασία σε ποσοστό 67% και άνω, ανεξαρτήτου ηλικίας. Ως ημερομηνία συμπλήρωσης του 18ου έτους ή του 24 του θεωρείται η 31η Δεκεμβρίου του έτους 2020, ανεξαρτήτως του έτους γεννήσεως.\nΜετά την επεξεργασία των αιτήσεων ακολουθεί κλήρωση με ηλεκτρονική διαδικασία. Η κατανομή των δικαιούχων γίνεται αναλογικά σε όλους τους νομούς, με προτεραιότητα σε αυτούς που δεν έχουν κληρωθεί τα τρία τελευταία χρόνια( Δεν περιλαμβάνονται οι δικαιούχοι που δεν κληρώθηκαν πέρυσι και έκαναν χρήση δελτίων κατά την αναδιανομή από τα αδιάθετα). Οι δικαιούχοι θα ενημερωθούν για το αποτέλεσμα μέσω της ιστοσελίδας του ΟΠΕΚΑ (www.opeka.gr) ή μέσω των ΚΕΠ.\nΠΡΟΓΡΑΜΜΑΤΑ ΑΓΡΟΤΙΚΗΣ ΕΣΤΙΑΣ ΓΙΑ ΤΟ 2020\nΚοινωνικός/ ιαματικός τουρισμός : 53.500 δικαιούχοι\nΧρηματικά βοηθήματα : 1000 πολύτεκνες μητέρες αγρότισσες και 4000 τρίτεκνες μητέρες αγρότισσες.\nαπό μία έως 10 διανυκτερεύσεις, όταν επιλεχθούν για διακοπές τουριστικά καταλύματα στα νησιά Μυτιλήνης, Λέρου, Σάμου, Χίου και Κω ή\nαπό μία έως πέντε διανυκτερεύσεις, όταν επιλεχθούν για διακοπές τουριστικά καταλύματα που βρίσκονται στην υπόλοιπη Ελλάδα.\nΟ «κόφτης» του εισοδήματος για την υποβολή αιτήσεων συνδυάζεται με μοριοδότηση, που μηδενίζεται πάνω από τις 30.000 ευρώ.\nΜέχρι πέρυσι η χρηματοδότηση των 10 εκατ. ευρώ κάλυπτε μικρότερο αριθμό δικαιούχων και έπαιρναν τις επιταγές όσοι συγκέντρωναν τα περισσότερα μόρια από χαμηλό εισόδημα, από ανήλικα τέκνα, από έτη πληρωμής εισφορών στο λογαριασμό Εργατικής Εστίας κ.ά., ενώ όσοι είχαν τα λιγότερα μόρια αποκλείονταν.\nΑξίζει να σημειωθεί πως με τα 30 εκατ. ευρώ που διατίθενται φέτος, ελάχιστοι θα μείνουν εκτός φθηνών διακοπών, γιατί τα χρήματα θα καλύψουν και όσους έχαναν σε μοριοδότηση λόγω υψηλότερου των 30.000 ευρώ εισοδήματος.\nΠροηγούμενο άρθροΚοινωνικός Τουρισμός 2020 – ΟΠΕΚΑ: Ξεκινούν οι αιτήσεις – Ποιοι είναι οι δικαιούχοι και τα κριτήρια\nΕπόμενο άρθροΟΑΣΑ: Μειώνονται από 1/6 οι τιμές σε εισιτήρια και κάρτες των Μέσων Μεταφοράς – Αναλυτικοί πίνακες\nΑποζημίωση 534 ευρώ: Ποιοι εργαζόμενοι θα πληρωθούν την Παρασκευή\n9 Ιουλίου 2020 13:01\nΓΣΕΕ: Τα μέτρα προστασίας που πρέπει ληφθούν από τους εργαζόμενους λόγω ζέστης\n9 Ιουλίου 2020 12:51\nΤι αλλάζει στις ασφαλιστικές εισφορές των ελεύθερων επαγγελματιών\n9 Ιουλίου 2020 12:41


Joyous Guest House από 29€. Ξενώνες σε Χονγκ Κονγκ - KAYAK\nFlat E2, 14/F, Block E, Χονγκ Κονγκ, Χονγκ Κονγκ\n+852 6897 8786\nΣχετικά με την τοποθεσία Joyous Guest House\nΑυτό το κατάλυμα (Joyous Guest House, Tsim Sha Tsui, Κοουλούν) απέχει 15 λεπτά με τα πόδια από: Συγκρότημα 1881 Heritage και Βικτόρια Χάρμπορ. Στις σημαντικές παροχές περιλαμβάνονται ρεσεψιόν όλο το 24ωρο, πολύγλωσσο προσωπικό και αποθήκευση αποσκευών.\nΦωτογραφίες από το Joyous Guest House\nΟι πιο πρόσφατες προσφορές για το Joyous Guest House\nΠαροχές στο Joyous Guest House\nFlat E2, 14/F, Block E, Hong Kong\nNathan Road32 μ\nJoyous Guest House: Συχνές ερωτήσεις\nΠού βρίσκεται το Joyous Guest House;\nΤο Joyous Guest House βρίσκεται στη διεύθυνση Flat E2, 14/F, Block E, περιοχή Yau Tsim Mong District, 3,4 χλμ. από το κέντρο της πόλης Χονγκ Κονγκ. Το κοντινότερο αξιοθέατο στο Joyous Guest House είναι: Nathan Road.\nΠότε είναι το check-in και το check-out στο Joyous Guest House;\nΣτο Joyous Guest House, το check-in γίνεται στις 15:00 και το check-out στις 12:00.\nΠροσφέρει το Joyous Guest House δωρεάν Wi-Fi;\nΝαι, το Joyous Guest House προσφέρει δωρεάν Wi-Fi.\nΠόσο απέχει το Joyous Guest House από το αεροδρόμιο;\nΤο Joyous Guest House απέχει 26,1 χλμ. από το Χονγκ Κονγκ Hong Kong Intl. Το Joyous Guest House απέχει 52,7 χλμ. από το Shenzhen.\nΠώς βρίσκει η KAYAK τόσο καλές προσφορές για το Joyous Guest House;\nΗ KAYAK ψάχνει στο διαδίκτυο για όλες τις διαθέσιμες προσφορές δωματίων του Joyous Guest House στην πόλη Χονγκ Κονγκ και σας δίνει τη δυνατότητα να τις συγκρίνετε για να βρείτε την καλύτερη τιμή για τη διαμονή σας. Πολλές διαφορετικές ταξιδιωτικές ιστοσελίδες θα προσφέρουν εκπτώσεις ή προσφορές σε διαφορετικές περιόδους για δωμάτια στο Joyous Guest House και η KAYAK θα σας προσφέρει τιμές από μια ευρεία επιλογή ταξιδιωτικών ιστοσελίδων. Αυτό σημαίνει ότι μπορείτε πάντα να βρείτε μια εξαιρετική προσφορά για το Joyous Guest House.\nJ's Inn0 χλμWi-Fi, Τηλεόραση επίπεδης οθόνης, Δωρεάν είδη προσωπικής περιποίησης+472€\n43% φθηνότεροMarrigold Hostel6.7 Καλό (13 κριτικές)0 χλμWi-Fi, Καλωδιακή ή δορυφορική τηλεόραση, Δωρεάν είδη προσωπικής περιποίησης+17€\n33% φθηνότεροShanghai Hostel Hk7.4 Καλό (35 κριτικές)0 χλμWi-Fi, Wi-Fi σε όλους τους χώρους, Τηλεόραση+19€\n43% φθηνότεροPhilippine Hostel7.1 Καλό (65 κριτικές)0 χλμΥπηρεσία δωματίου, Δωρεάν Wi-Fi, Τσαγιέρα/καφετιέρα+17€\n73% φθηνότεροSydney Hostel7.1 Καλό (39 κριτικές)0 χλμΥπηρεσία δωματίου, Δωρεάν Wi-Fi, Τηλεόραση επίπεδης οθόνης+8€\n53% φθηνότεροDhillon Hotel6.3 Καλό (29 κριτικές)0,01 χλμΥπηρεσία δωματίου+14€\n50% φθηνότεροManila Lounge7.9 Καλό (179 κριτικές)0,01 χλμWi-Fi, Wi-Fi σε όλους τους χώρους, Τηλεόραση επίπεδης οθόνης+15€\n47% φθηνότεροNarli Guest House7 Καλό (3 κριτικές)0,01 χλμWi-Fi, Τηλεόραση επίπεδης οθόνης, Καλωδιακή ή δορυφορική τηλεόραση+16€\n33% φθηνότεροPacific Guest House - Hong Kong10 Εξαιρετικό (1 κριτική)0 χλμWi-Fi, Δωρεάν είδη προσωπικής περιποίησης+19€\n22% φθηνότεροEverest Base Camp Hostel9.1 Εξαιρετικό (7 κριτικές)0,01 χλμΥπηρεσία δωματίου, Δωρεάν Wi-Fi, Wi-Fi σε όλους τους χώρους+23€\n47% φθηνότεροDelta Deluxe Hotel8.6 Εξαιρετικό (61 κριτικές)0,01 χλμWi-Fi, Τσαγιέρα/καφετιέρα, Καφετιέρα+16€\n37% φθηνότεροEuro Hostel8.5 Εξαιρετικό (10 κριτικές)0 χλμWi-Fi, Wi-Fi σε όλους τους χώρους, Τηλεόραση επίπεδης οθόνης+19€\nΑναζητήστε εκπτώσεις για το Joyous Guest House στο Χονγκ Κονγκ με την KAYAK. Αναζητήστε τη φθηνότερη προσφορά ξενοδοχείου για το Joyous Guest House στο Χονγκ Κονγκ. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Joyous Guest House με την προσφορά που σας ταιριάζει καλύτερα. από 29€/βράδυ (οι πιο πρόσφατες τιμές για το ξενοδοχείο).


Την απόφαση της Τουρκίας να μετατρέψει την Αγιά Σοφιά σε τζαμί, σχολίασε μέσω Twitter ο Aρχιεπίσκοπος Αμερικής κ. Ελπιδοφόρος.\n“Tα συνταρακτικά νέα σχετικά με την Αγία Σοφία ελπίζουμε να μην σηματοδοτούν την επιδείνωση της πολιτικής της Τουρκικής κυβέρνησης έναντι του Οικουμενικού Πατριαρχείου και των άλλων χριστιανικών μειονοτήτων της Τουρκίας, δηλαδή την προσβολή της θρησκευτικής ελευθερίας” - τονίζει στο μήνυμά του ο Αρχιεπίσκοπος Αμερικής.\nΚλείνοντας ο κ. Ελπιδοφόρος προσθέτει: ‘’Η μετατροπή της Αγίας Σοφίας σε τζαμί αποτελεί το χειρότερο παράδειγμα θρησκευτικού φανατισμού. Καταργώντας την Αγία Σοφία ως μνημείο, η Τουρκία κλείνει το παράθυρο που ο Ατατούρκ άνοιξε στον κόσμο.’’


Φύλο: Σημειώσεις για τους Κινητοποιητές\nΚοινωνικό Φύλο ενάντια στο Βιολογικό Φύλο\nΙσορροπία των φύλων\nΜΕΘΟΔΟΙ ΣΤΡΑΤΗΓΙΚΗΣ ΓΙΑ ΤΟ ΦΥΛΟ\nΣημειώσεις για τον Κινητοποιητή\nΜέθοδοι για τον κινητοποιητή ώστε να αναπτύξει την ευαισθητοποίηση για το φύλο και να προωθήσει την ισορροπία των φύλων\nΑυτό είναι μια εισαγωγή σε μερικά βασικά θέματα φύλου και μερικές μεθόδους που μπορούν να χρησιμοποιηθούν από τον κινητοποιητή της κοινότητας στο πεδίο δράσης.\nΑυτό το έγγραφο, όπως τα περισσότερα σε αυτό τον ιστότοπο, απευθύνονται στον κινητοποιητή της κοινότητας που βρίσκεται στο πεδίο δράσης, και δεν αποτελεί θεωρητική ή ακαδημαϊκή διατριβή.\nΟ σκοπός του είναι να εισάγει αυτούς που εργάζονται στο πεδίο δράσης σε μερικά θέματα που σχετίζονται με το φύλο. Επίσης να βοηθήσει τον κινητοποιητή να αναπτύξει την ευαισθητοποίηση σε θέματα φύλου και να κινητοποιήσει τις κοινότητες και τις οργανώσεις τους σε περισσότερη ισορροπία των φύλων και δικαιοσύνη.\nΗ Mary Nagu, υπουργός Ανάπτυξης των Κοινοτήτων και Ζητημάτων για τις Γυναίκες και τα Παιδιά από τη Λαϊκή Δημοκρατία της Τανζανίας, είπε: "Δεν μπορούμε να έχουμε πραγματική ανάπτυξη της κοινότητας αν δεν έχουμε ισορροπία των φύλων και αυτό για να επιτευχθεί μπορεί να γίνει μόνο μέσα από τη συμμετοχή στην κοινότητα." (Προσωπική Επικοινωνία, Istanbul, 1996).\nΠροφανώς, η δουλειά στην κοινότητα είναι ένα πολύ χρήσιμο μέσο για την αύξηση της ευαισθητοποίησης σε θέματα που αφορούν το φύλο και για την εξισορρόπηση μερικών ανισοτήτων. Αντιθέτως, η δουλειά στην κοινότητα θα ήταν ελλιπής χωρίς την αύξηση της ευαισθητοποίησης για το φύλο και την προώθηση ισορροπίας των φύλων.\nΚοινωνικό Φύλο ενάντια στο Βιολογικό Φύλο:\nΜερικοί σκληροπυρηνικοί υποστηρικτές της καταπίεσης των γυναικών πιστεύουν ότι η λέξη "κοινωνικό φύλο" δεν είναι θεμιτή λέξη και έχει δημιουργηθεί μόνο για να προωθήσει ένα κίνημα που θα ταράξει την παραδοσιακή κοινωνική δομή. Αυτό δεν είναι σωστό, και θα είναι χρήσιμο για τον κινητοποιητή να γνωρίζει μερικά πράγματα για τη λέξη "κοινωνικό φύλο", τους λόγους που χρησιμοποιείται και τη σπουδαιότητά της στην ανάπτυξη ικανοτήτων, παραγωγή εισοδήματος και την ενδυνάμωση των κοινοτήτων με χαμηλά εισοδήματα.\nΜια καλή αρχή είναι να ξεχωρίσουμε τη διαφορά ανάμεσα στις λέξεις "βιολογικό φύλο" και "κοινωνικό φύλο".\nΣε γενικές γραμμές, το φύλο (άντρας/γυναίκα) είναι βιολογικό θέμα, όμως η ταυτότητα του φύλου (αρσενικό/θηλυκό) είναι θέμα κοινωνικό. Τα βιολογικά χαρακτηριστικά μεταδίδονται και διατηρούνται στις διάφορες γενιές μέσα από τα γονίδια (και τη σεξουαλική αναπαραγωγή), ενώ τα κοινωνικά χαρακτηριστικά μαθαίνονται και διατηρούνται (από σύμβολα, όχι γονίδια) μέσα από την επικοινωνία και τη μάθηση (κοινωνική αναπαραγωγή).\nΟ βασικός διαχωρισμός του βιολογικού φύλου γίνεται ανάμεσα στον "άντρα" και στη "γυναίκα", ενώ στο κοινωνικό φύλο γίνεται, όπως στη γραμματική, ανάμεσα στο "αρσενικό" και στο "θηλυκό". (Γενετική έρευνα αποκαλύπτει ότι μπορεί να υπάρχουν περισσότερα από μόνο δυο φύλα, ίσως και περίπου πέντε διαφορετικοί συνδυασμοί των χρωμοσωμάτων Χ και Υ και των γονιδίων τους).\nΤο τί αποτελεί το "αρσενικό" και το "θηλυκό" είναι ευμετάβλητο και διαφέρει από κουλτούρα σε κουλτούρα και από εποχή σε εποχή στην ιστορία. Αυτό συνεπάγεται ότι τα κοινωνικά χαρακτηριστικά (αρσενικά και θηλυκά) που αποδίδουμε (σαν άνθρωποι που είμαστε) σε άλλους ανθρώπους με βάση τα βιολογικά τους χαρακτηριστικά, είναι πολιτισμικά αυθαίρετα και μπορούν να αλλάξουν στη διάρκεια ανάπτυξης ή άλλων κοινωνικών αλλαγών.\n(Τα βιολογικά μας χαρακτηριστικά καθορίζονται κυρίως από τη γενετική μας κληρονομιά και μπορούν να αλλάξουν, πιο δύσκολα, μέσα από εγχειρήσεις, φαρμακευτική αγωγή, ή άλλους φυσικούς τρόπους).\nΘέματα Ανθρωπίνων Δικαιωμάτων:\nΠαρόλο που οι αξίες ποικίλλουν από κοινότητα σε κοινότητα, από χώρα σε χώρα και ανά διαφορετικά χρονικά διαστήματα, μπορούμε να δεχτούμε ότι υπάρχει μια γενική παραδοχή για το τί είναι σωστό και λάθος σε κάποιες πολύ γενικές έννοιες.\nΟ ρατσισμός είναι μια πολύ πλατιά έννοια και γενικά θεωρείται σαν κάτι που δεν είναι σωστό, αν και μπορούμε να βρούμε μερικά άτομα που έχουν ρατσιστικές απόψεις. Η βασική πεποίθηση στο ρατσισμό είναι ότι μερικοί άνθρωποι χαρακτηρίζονται από μερικά σωματικά χαρακτηριστικά τους (χρώμα επιδερμίδας, μαλλιά, σκελετική κατασκευή) και ότι αυτά τα σωματικά χαρακτηριστικά περιορίζουν τους ανθρώπους σε μια κατηγορία. Επιπλέον κάποια κοινωνικά, ψυχολογικά, πολιτισμικά και άλλα μη σωματικά χαρακτηριστικά ισχύουν αυτομάτως για όλους σε αυτή την κατηγορία. Τυπικές ρατσιστικές αντιλήψεις και στερεότυπα περιλαμβάνουν: (1) "Όλοι οι Νέγροι αγαπούν τη μουσική," (2) "Όλοι οι Λευκοί είναι ρατσιστές," (3) "Όλοι οι Εβραίοι είναι δαιμόνιοι επιχειρηματίες," ή (3) "Ορισμένες κατηγορίες ανθρώπων είναι σεξουαλικά έκλυτοι, τσιγκούνηδες, παράλογοι, ή διψασμένοι για εξουσία," - κ.τ.λ.\nΑυτά τα στερεότυπα συχνά χρησιμοποιούνται για να δικαιολογήσουν την επιλεκτική, δυσμενή και άνιση μεταχείριση κάποιων ανθρώπων, ή για να δικαιολογήσουν την κατασκευή νόμων που περιορίζουν την πλήρη συμμετοχή τους στη δημόσια ζωή. Όταν αναλύονται, γίνεται φανερό ότι ο σεξισμός είναι ίδιος με το ρατσισμό. Αποτελεί την τυποποίηση μη σωματικών κοινωνικών χαρακτηριστικών και συμπεριφορά προς κατηγορίες ανθρώπων που έχουν ορισμένα βιολογικά χαρακτηριστικά.\nΑν δούμε τις διεθνείς συμφωνίες όπως τη Διακήρυξη για τα Ανθρώπινα Δικαιώματα, μπορούμε να βρούμε τις γενικές αξίες προς τις οποίες δουλεύουμε. Ανάμεσά τους είναι η ιδέα ότι όλοι έχουν δικαίωμα σε υπηρεσίες, ευκαιρίες, μεταχείριση βάσει νόμου, ή πρόσβαση σε δημόσια συμμετοχή, ασχέτως φυλής, φύλου, θρησκευτικών πεποιθήσεων και πρακτικών, ή άλλων κατηγοριοποιήσεων που τείνουν να διαιρούν την ενιαία ανθρώπινη φυλή.\nΓνωρίζουμε, ωστόσο, ότι στις απόμακρες και απομονωμένες με φτωχά εισοδήματα και εκπαίδευση κοινότητες, για τις οποίες εργαζόμαστε, αυτές οι αξίες δεν ισχύουν και συχνά δεν είναι καν γνωστές. Αυτό αναθέτει μια επιπλέον ευθύνη στον κινητοποιητή της κοινότητας και το διευκολυντή της ανάπτυξης ικανοτήτων, να κάνουν αυτές τις αξίες γνωστές και κατανοητές μέσα από τη διαδικασία κινητοποίησης ώστε να τεθούν σε εφαρμογή αυτές οι πανανθρώπινες αξίες ως παράγοντες αλλαγής.\nΟικονομικά και Πολιτικά Θέματα:\nΌλα τα άτομα μπορούν να προσφέρουν στην κοινωνία και την κοινότητά τους, με ποικίλους τρόπους και σε διαφορετικά μεγέθη. Η κοινότητα και η κοινωνία ενδυναμώνονται από αυτές τις συνεισφορές, ακριβώς επειδή υπάρχουν αυτές οι διαφοροποιήσεις στην προσφορά.\nΑν συνηθίζει μια ομάδα ανθρώπων να αποκλείει συστηματικά περίπου το πενήντα τοις εκατό του πληθυσμού της από τις παραγωγικές δραστηριότητες, τότε η συνολική παραγωγή των οικονομικών δραστηριοτήτων χάνει το πενήντα τοις εκατό από τα πιθανά κέρδη. Λόγω της πολλαπλασιαστικής επίδρασης, αν προστεθούν αυτά τα πενήντα τοις εκατό πιθανά κέρδη, η παραγωγή θα αυξηθεί περισσότερο από πενήντα τοις εκατό, και ίσως να αυξηθεί και κατά πέντε φορές περισσότερο. Ο αποκλεισμός του μισού πληθυσμού με βάση το φύλο του προκαλεί περισσότερο από πενήντα τοις εκατό ζημιά στην οικονομία. Αποτελεί κέρδος για την οικονομία να περιληφθούν οι γυναίκες και οι άντρες εξίσου στην οικονομική παραγωγικότητα οποιασδήποτε κοινωνίας ή κοινότητας.\nΠαρομοίως, αν συνηθίζει μια ομάδα ανθρώπων να αποκλείει συστηματικά περίπου το πενήντα τοις εκατό του πληθυσμού της από την λήψη πολιτικών αποφάσεων (π.χ. αποφάσεις που επηρεάζουν ολόκληρη την κοινότητα ή κοινωνία), τότε μειώνεται ολόκληρη η γκάμα πιθανών αποφάσεων. Επίσης περιορίζεται το όραμα που έχει μια κοινωνία ή κοινότητα για το δικό της μέλλον και τις δικές της δυνατότητες. Η αξία χάνεται. Αποτελεί κέρδος για την πολιτική να περιληφθούν οι γυναίκες και οι άντρες εξίσου στη λήψη πολιτικών αποφάσεων οποιασδήποτε κοινωνίας ή κοινότητας.\nΈνας άλλος τρόπος για να δούμε και να καταλάβουμε αυτή τη ζημία θα ήταν να σκεφτούμε πώς θα ήταν τα πράγματα αν οι άντρες θα αποκλειόταν συστηματικά από τις οικονομικές δραστηριότητες ή τη λήψη πολιτικών αποφάσεων. Δεν υπάρχει καμία επιστημονική εξήγηση που να συμπεραίνει ότι η συνεισφορά των αντρών είναι καλύτερη ή μεγαλύτερη με οποιονδήποτε τρόπο από αυτή των γυναικών.\nΤα άτομα που αποκλείονται συστηματικά (όπως οι γυναίκες) από την πλήρη συμμετοχή στο πολιτικό σύστημα και την οικονομία, αποτελούν μια πολύτιμη πηγή που δε θα έπρεπε να παραμελείται ή να παραβλέπεται στην ανάπτυξη ενός οργανισμού, μιας κοινότητας ή μιας κοινωνίας. Χωρίς αυτούς η φτώχεια θα είναι μεγαλύτερη.\nΜια κοινότητα θα γίνει πολιτικά και οικονομικά ισχυρότερη, πιο ποικιλόμορφη, πιο παραγωγική και πιο δίκαιη, αν δίνονται εξίσου στους άντρες και στις γυναίκες ίσες ευκαιρίες για συμμετοχή στην οικονομική και πολιτική ζωή.\nΣε ένα εργαστήριο κοινότητας που πραγματοποιήθηκε από δυο νεαρές γυναίκες από Υπουργείο για Θέματα Φύλου της Ουγκάντα (εκ μέρους του δικού μας προγράμματος κοινοτικής ενδυνάμωσης), άκουσα έναν ηλικιωμένο άντρα να φωνάζει: "Προσπαθείτε να σκοτώσετε την κουλτούρα μας;" Ήταν πεπεισμένος ότι ήταν παραδοσιακά και πολιτισμικά δικαιολογημένο το να θεωρούν οι γυναίκες τους άνδρες ανώτερούς τους και ότι οι γυναίκες δε θα έπρεπε να εμπλέκονται στη λήψη αποφάσεων για την κοινότητα καθώς ο ρόλος των γυναικών είναι να υπηρετούν τους άντρες. "Όχι, " απάντησε η νεαρή γυναίκα μπροστά στη συνάντηση, " Δεν προσπαθούμε να σκοτώσουμε την ίδια μας την κουλτούρα," "Εμείς θέλουμε να ενδυναμώσουμε τα καλύτερά της σημεία και να αφήσουμε πίσω εκείνα τα κομμάτια που δεν είναι πλέον χρήσιμα."\nΕσύ, σαν κινητοποιητής, χρειάζεται να απαντήσεις σε αυτούς που θα υποστηρίξουν τη διατήρηση της κουλτούρας τους, σε αυτούς που φοβούνται ότι αν αλλάξεις μερικά έθιμα και συμπεριφορές, τότε θα καταστρέψεις αυτή την κουλτούρα.\nΆρχισε κατανοώντας τί είναι η κουλτούρα. (Διάβασε για την έννοια της κουλτούρας στο έγγραφο, Κουλτούρα). Η κουλτούρα είναι ένα ζωντανό πράγμα (οργανισμός), περισσότερο κοινωνικό παρά βιολογικό. Αποτελείται από όλα τα πράγματα (στάσεις, συμπεριφορά, πεποιθήσεις) που μαθαίνονται και όχι τόσο από αυτά που κληρονομούνται γενετικά. Για να παραμείνει ζωντανή, πρέπει να αναπτυχθεί και να προσαρμοστεί, όπως ακριβώς κάνουν και οι βιολογικοί οργανισμοί. Η ανάπτυξη και η προσαρμογή σημαίνουν αλλαγή.\nΟτιδήποτε διατηρείται - είναι νεκρό. Οι σαρδέλες πρέπει να πεθάνουν για να διατηρηθούν σε μια κονσέρβα... Οι πίκλες μέσα σε ένα βάζο συντήρησης είναι νεκρές. Τα εκθέματα ενός μουσείου είναι νεκρά. Παραμένουν αναλλοίωτα και αυτός είναι ο στόχος της διατήρησής τους.\nΕμείς ως κινητοποιητές σεβόμαστε και τιμούμε τις παραδόσεις μας/σας και την πολιτιστική κληρονομιά. Βλέπουμε την κουλτούρα μας σαν ζωντανό οργανισμό αλλά όχι σαν κάτι που είναι νεκρό (και δεν αλλάζει) σαν την Λατινική γλώσσα. Για να επιβιώσει η σεβαστή μας κουλτούρα πρέπει να αναπτυχθεί και να προσαρμοστεί. Πρέπει δηλαδή να αλλάξει για να ανταποκριθεί στους νέους καιρούς, όπως για παράδειγμα στο μεταβαλλόμενο παγκόσμιο περιβάλλον.\nΗ αλλαγή είναι αναπόφευκτη. Και εφόσον πρέπει να υπάρξει αλλαγή, τότε είναι καλύτερα να μπορούμε να επηρεάσουμε την κατεύθυνση της αλλαγής παρά να αποφασιστεί κάτι τέτοιο χωρίς τη συμμετοχή μας. Αν οι νόμοι μας πρέπει να αλλάξουν, τότε καλύτερα να αλλάξουν προς την παγκόσμια διακήρυξη των ανθρωπίνων δικαιωμάτων παρά προς το νόμο της αστικής ζούγκλας.\nΒραχυπρόθεσμα, η ισορροπία στη συμμετοχή των δυο φύλων μπορεί να φαίνεται πως έρχεται σε αντίθεση με την παράδοση, ειδικά εκεί όπου οι γυναίκες έχουν καταπιεστεί στο παρελθόν. Μακροπρόθεσμα, όμως, η ισότιμη συμμετοχή τόσο των αντρών όσο και των γυναικών θα συμβάλει στην ενδυνάμωση της κοινωνίας και των κοινοτήτων και επομένως και στη δύναμη, την ανάπτυξη και την επιβίωση της κουλτούρας μας.\nΤα τέσσερα παραπάνω μέρη εξήγησαν την κοινωνική και πολιτισμική φύση του φύλου και την ανάγκη να βελτιώσουμε την ισορροπία ανάμεσα στα φύλα προκειμένου να ενδυναμωθεί η κοινωνία και οι κοινότητες. Τα μέρη που ακολουθούν θα σε καθοδηγήσουν ώστε να διαμορφώσεις τις δικές σου στρατηγικές, σαν κινητοποιητής, για να βοηθήσεις και να καθοδηγήσεις τις κοινότητες ώστε να πετύχουν μεγαλύτερη ισότητα ανάμεσα στα φύλα και δικαιοσύνη.\nΑύξηση της Ευαισθητοποίησης:\nΔε μπορούμε να λύσουμε ένα πρόβλημα αν δεν ξέρουμε πως υπάρχει.\nΝα θυμάσαι ότι τα μέλη μιας κοινωνίας και κοινότητας πρέπει να λύνουν τα δικά τους κοινωνικά και κοινοτικά προβλήματα. Όπως σε όλες τις περιπτώσεις ανάπτυξης κοινοτήτων, δεν αναπτύσσεις εσύ την κοινότητα, αλλά η ίδια η κοινότητα αναπτύσσεται μόνη της. Η παρέμβασή σου, που περιλαμβάνει καθοδήγηση, κινητοποίηση, εκπαίδευση και ενθάρρυνση, ίσως προτείνει κάποια κατεύθυνση, αλλά οι αλλαγές πρέπει να γίνουν από τα ίδια τα μέλη.\nΠολλά μέλη δεν θεωρούν ότι υπάρχει κάποιο πρόβλημα που πρέπει να λυθεί, ή δε θέλουν να το δουν. Αρκετά μέλη επωφελούνται από την άνιση υπάρχουσα κατάσταση και αισθάνονται απειλή από οποιεσδήποτε αλλαγές που ίσως ελαττώσουν τη θέση τους, το κύρος, τη δύναμη ή τα οικονομικά τους πλεονεκτήματα. Αυτοί που έχουν τέτοιο έννομο συμφέρον ίσως πουν ότι δεν υπάρχει πρόβλημα ή θα υποστηρίξουν ότι η τροποποίηση παραδοσιακών πρακτικών και πεποιθήσεων θα καταστρέψει την κουλτούρα.\nΗ απάντησή σου στο πρώτο ζήτημα θα πρέπει να είναι υπεράσπιση και αύξηση της συνειδητοποίησης και ευαισθητοποίησης όλων των μελών της κοινότητας. Το δεύτερο ζήτημα, δηλαδή την αντιμετώπιση έννομων συμφερόντων, θα συζητηθεί παρακάτω.\nΗ διαδικασία για την αύξηση της ευαισθητοποίησης ανάμεσα σε ένα στοχευμένο ακροατήριο καλύτερα να προσεγγιστεί μέσα από συμμετοχικές μεθόδους.\nΝα θυμάσαι ότι μαθαίνουμε ελάχιστα με το να ακούμε κάτι, λίγο περισσότερο με το να βλέπουμε κάτι να γίνεται και περισσότερο με το να συμμετέχουμε σε κάτι και να το κάνουμε. Επίσης να θυμάσαι ότι τα μέλη μιας κοινότητας θα αναλάβουν περισσότερες πρωτοβουλίες για ένα σχέδιο δράσης αν οι ίδιοι πάρουν την απόφαση να το ξεκινήσουν και δε νιώσουν ότι τους επιβάλλεται από κάποιον εξωτερικό παράγοντα. Πρέπει να τους 'ανήκει' η διαδικασία ή το σχέδιο δράσης. Αυτές είναι βασικές αρχές κοινοτικής ανάπτυξης και εξηγούνται στο Εγχειρίδιο του Κινητοποιητή.\nΗ βασική μέθοδός σου είναι, σε ομαδικά μαθήματα, να κάνεις ερωτήσεις όπως ο Σωκράτης. Να μην κάνεις κήρυγμα, ούτε να αγορεύεις ή να κάνεις διάλεξη στους συμμετέχοντες. Να τους κάνεις ερωτήσεις που θα τους οδηγήσουν στο να σκεφτούν την τρέχουσα κατάσταση, την ίδια τους την κοινότητα, όσον αφορά την ισορροπία στο φύλο όπως ήδη έχει και όπως θα μπορούσε να είναι.\nΔε θα έβλαπτε πάντως να συναντήσεις ιδιαιτέρως θρησκευτικούς και άλλους ηγέτες της κοινότητας που είναι ενήμεροι και ευαισθητοποιημένοι και συμβάλλουν στη διαμόρφωση της κοινής γνώμης, καθώς έτσι θα μπορούσες να τους ενθαρρύνεις να κάνουν αυτοί κάποιο κήρυγμα ή διάλεξη ή αγόρευση για το ζήτημα.\nΟι ερωτήσεις σχετικά με το θέμα της ισορροπίας στο φύλο δε θα έπρεπε να περιορίζεται σε ειδικά εργαστήρια που θα αφορούν μόνο το φύλο (γιατί έτσι μπαίνει στο περιθώριο το θέμα και συχνά καταλήγει σαν κήρυγμα στους νεοφώτιστους), αλλά θα έπρεπε να ενσωματωθεί πλήρως στην όλη διαδικασία εκπαίδευσης και κινητοποίησης της κοινότητας για να αναλάβει τα κοινοτικά σχέδια δράσης.\nΠροωθώντας την Ισορροπία στο Φύλο:\nΣτον αληθινό κόσμο υπάρχουν τεράστιες ανισότητες που είναι αδύνατο να υποστηριχτούν, όπου άντρες επικεντρώνονται σε ορισμένες καταστάσεις και οι γυναίκες συγκεντρώνονται σε άλλες καταστάσεις, γενικά δυσμενείς για τις γυναίκες σε σύγκριση με τους άντρες. Ο στόχος για ισορροπία στο φύλο θα αποσκοπούσε στη διόρθωση αυτών των τεράστιων ανισοτήτων.\n(Μια αυστηρή αναλογία από ακριβώς πενήντα τοις εκατό για κάθε κατάσταση που είναι υπερβολικά άκαμπτη και εργάζεται προς αυτό το σκοπό μπορεί να προκαλέσει περισσότερα προβλήματα από ότι θα έλυνε).\nΑφού κατανοήσουμε ότι το όραμα για την ισορροπία στο φύλο συμφωνεί με τις υψηλότερες αξίες των ανθρωπίνων δικαιωμάτων, καθώς επίσης ωφελεί και την κουλτούρα μας, συμπεριλαμβανομένου του πολιτικού και οικονομικού συστήματος, τότε χρειάζεται να αναρωτηθούμε τί μεθόδους μπορούμε να υιοθετήσουμε προκειμένου να πετύχουμε αυτό το σκοπό. Δεν είναι η ώρα να υιοθετήσουμε μια συγκεκριμένη συνταγή, προσπαθώντας να εφαρμόσουμε μια καθορισμένη φόρμουλα διόρθωσης σε όλα τα μέρη. Είναι σημαντικό να αναλύσουμε κάθε κατάσταση και να αποφασίσουμε μια λύση που θα είναι αποτελεσματική στη συγκεκριμένη περίπτωση. Η Catalina Trujillo, στο πρόγραμμα Women in Habitat του UNCHS χρησιμοποίησε ένα γνωστό σλόγκαν στα πλαίσια αυτού του σκοπού: "Σκέψου παγκόσμια - Δράσε τοπικά" Δες UNCHS\nΌταν σχεδιάζεται μια κοινωνική αλλαγή, μπορούμε να βρούμε ανθρώπους που είναι υπέρ της αλλαγής αυτής και άλλους ανθρώπους που εναντιώνονται σε αυτή. Αυτή, για παράδειγμα, ήταν μια ανησυχία που αναπτύχθηκε στο βιβλίο του κινητοποιητή σχετικά με την αύξηση της συμμετοχής στην κοινότητα.\nΕκείνα τα άτομα που εναντιώνονται στις αλλαγές είναι συνήθως αυτοί που πιστεύουν ότι θα χάσουν κάτι που ήδη κατέχουν εφόσον συμβεί η αλλαγή. Κατά ένα περίεργο τρόπο, μερικές φορές άτομα που βρίσκονται σε δυσμενείς συνθήκες θα εναντιωθούν στην αλλαγή, γιατί πιστεύουν ότι θα χάσουν κάτι, ακόμη κι αν αυτό που θα έχαναν μπορεί να μη φαίνεται πολύτιμο σε σένα. Μερικές φορές οι άνθρωποι που καταπιέζονται, υποδουλώνονται ή φυλακίζονται δε θέλουν να χάσουν αυτές τους τις αλυσίδες, γιατί βλέπουν την ασφάλεια και την έλλειψη ανάγκης να αναλάβουν ευθύνες και να πάρουν αποφάσεις σαν κάτι που μπορεί να χάσουν.\nΟι άνθρωποι που βλέπουν ότι μπορούν να ωφεληθούν από τις αλλαγές, όπως φαντάζεσαι μέχρι τώρα, είναι σύμμαχοι ή πιθανοί σύμμαχοι δικοί σου και αυτών που επιθυμούν να επιφέρουν αλλαγές.\nΟι στρατηγικές σου, επομένως, θα πρέπει να εκδηλώνουν ότι οι προτεινόμενες αλλαγές θα ωφελήσουν τους πάντες, συμπεριλαμβανομένων και εκείνων που κατά την παρούσα περίοδο βλέπουν ότι μπορεί να χάσουν κάτι. Δείξε σε αυτούς που εναντιώνονται ότι οι αλλαγές αξίζουν τον κόπο, και έτσι ίσως αποσύρουν την αντίθεσή τους και ίσως ακόμη και να στηρίξουν ενεργά τις αλλαγές. Αυτό ακούγεται απλό στη σκέψη, αλλά δεν είναι απαραίτητα απλό στην πραγματοποίηση.\nΈνας άλλος παραλληλισμός μπορεί να γίνει με την οργάνωση συνδικαλιστικών σωματείων. Με την οργάνωση ενός σωματείου θα επωφεληθούν όλα τα μέλη με το να λάβουν καλύτερες αμοιβές και συνθήκες εργασίας, αλλά μόνο αν όλοι ή αρκετοί θα συμμετάσχουν σε αυτό.\nΈνα πράγμα που ξέρεις, όπως περιγράφηκε νωρίτερα, είναι ότι ο οργανισμός, η κοινότητα ή η κοινωνία θα ωφεληθεί από τη συμμετοχή εξίσου των αντρών και των γυναικών. Αν αφαιρέσουμε τους περιορισμούς στη συμμετοχή οποιασδήποτε κατηγορίας ανθρώπων θα σημαίνει ότι η εισαγωγή δεδομένων (πολιτικών, πολιτισμικών, τεχνικών, οικονομικών) θα είναι πιο ποικίλο, πιο πλούσιο και πιο δημιουργικό. Αυτό θα ενδυναμώσει το σύνολο (θα αυξήσει τη δυνατότητά του) και έτσι όλα τα μέλη θα ωφεληθούν. Αυτό θα είναι ευκολότερο να μεταδοθεί σε άτομα που είναι κοινωνικά και πολιτικά πιο ενημερωμένα. Επομένως, η δουλειά ευαισθητοποίησής σου, όπως αναφέρεται πιο πάνω, δε θα έπρεπε να σταθεί μόνο στις ανισότητες, αλλά να δείξει και τα οφέλη που θα έχει η αυξανόμενη ισορροπία στο φύλο για το σύνολο αλλά και για το κάθε μέλος ξεχωριστά.\nΗ βασική αρχή είναι ότι μια περιεκτική πολιτική θα φανεί ευεργετική στο σύνολο (της κοινότητας, του οργανισμού και της κοινωνίας) αλλά και στα άτομα που απαρτίζουν το σύνολο.\nΚάνοντας τη συζήτηση για το Φύλο επικρατούσα:\nΜια κοινή στρατηγική σε πολλές κοινωνικές αλλαγές ή προγράμματα ανάπτυξης είναι να ξεκινήσει η αλλαγή σε μια περιοχή ή τομέα και μετά, με βάση τις επιτυχίες και τις καινούριες γνώσεις που αποκτήθηκαν, να επεκταθεί σε ολόκληρη την κοινωνία.\nΓια τη δουλειά σου, κινητοποίηση κοινοτήτων, μείωση της φτώχιας, διευκόλυνση της ανάπτυξης ικανοτήτων οργανισμών, διαχείριση της εκπαίδευσης, προώθηση της αυτοπεποίθησης, αυτή η προσέγγιση στην επέκταση προς την κοινωνία δεν προτείνεται. Για να γίνει επικρατούσα αντίληψη η ευαισθητοποίηση για το φύλο και η προώθηση φυλετικής ισορροπίας είναι καλύτερα να γίνεται από την αρχή της δουλειάς σου και θα έπρεπε να συνεχιστεί σε όλη τη διάρκεια.\nΤο πρόβλημα της μη επικέντρωσης σε θέματα φύλου σε ορισμένους τομείς ή περιοχές από την αρχή, όπως αναφέρθηκε παραπάνω, έχει σαν αποτέλεσμα στην περιθωριοποίηση των ζητημάτων αυτών. Αν οργανώσεις ένα εργαστήριο με θέμα το φύλο, είναι πιο πιθανό ότι θα προσελκύσεις μόνο συμμετέχοντες που ήδη γνωρίζουν το πρόβλημα και είναι υπέρ κάποιων λύσεων. Αν συμπεριλάβεις τις στρατηγικές που αφορούν ευαισθητοποίηση για το φύλο και παραγωγή φυλετικής ισορροπίας σαν ένα μόνο μέρος των γενικότερων εκπαιδευτικών μαθημάτων και τις ενσωματώσεις με την υπόλοιπή σου δουλειά, είναι πιο πιθανό ότι θα περιλάβεις περισσότερα από τα άτομα εκείνα που χρειάζεται να ακούσουν το μήνυμα.\nΗ μόνη φορά που θα ήταν χρήσιμο να οργανώσεις ένα εργαστήριο επικεντρωμένο στο φύλο είναι όταν οργανώνεις εκπαίδευση για τους Εκπαιδευτές ή όταν ενημερώνεις το προσωπικό στο πεδίο δράσης ή αφοσιωμένους εθελοντές. Τότε πρέπει να επικεντρώνεσαι στην ανάπτυξη στρατηγικών παρά να ασχολείσαι μόνο με την αύξηση της ευαισθητοποίησης. Σε αυτή την περίπτωση δεν εφαρμόζεις στρατηγική για το φύλο, αλλά προετοιμάζεις το προσωπικό και τους συμμάχους σου στο να σχεδιάσετε μια στρατηγική για το φύλο.\nΣτο μεταξύ, σε όλες τις δραστηριότητές σου, για κινητοποίηση κοινοτήτων, σχηματισμός ομάδων, μείωση της φτώχιας, διευκόλυνση της ανάπτυξης ικανοτήτων, διαχείριση της εκπαίδευσης, χρειάζεται να ενσωματώσεις ευαισθητοποίηση για το φύλο και τη φυλετική ισορροπία. Η προσπάθεια για να γίνουν επικρατούσα αντίληψη τα θέματα φύλου θα πρέπει να υπάρχει από την αρχή.\nΗ αύξηση της συνειδητοποίησης του φύλου και η προώθηση ισορροπίας ανάμεσα στα φύλα, είναι βασικό κομμάτι της κινητοποίησης, της εκπαίδευσης διαχείρισης, ανάπτυξης ικανοτήτων και μείωσης της φτώχιας.\nΧρειάζεται να αναπτύξεις συγκεκριμένες στρατηγικές, να αναγνωρίσεις εκείνους που τυχόν θα εναντιωνόταν στην αλλαγή, να τους δείξεις το όφελος που θα έχουν από αυτή την αλλαγή και να ενσωματώσεις όλα αυτά στη δουλειά σου από την αρχή.\nΔεν υπάρχει συγκεκριμένη συνταγή ή σειρά δραστηριοτήτων για να ακολουθήσεις.\nΧρειάζεται να αναλύσεις την κατάσταση, να αξιοποιήσεις τις βασικές αρχές που σημειώνονται σε αυτό το έγγραφο και να δημιουργήσεις μια στρατηγική που θα είναι αποτελεσματική στη δική σου περίπτωση.


27 Σεπτεμβρίου, 2021 – ΑΛΦΕΙΟΣ ΠΟΤΑΜΟΣ\nΚαταστροφικός σεισμός στην Κρήτη. Μέχρι στιγμής έχει αναφερθεί ένας νεκρός και πολλοί τραυματίες. Μεγάλες υλικές ζημιές. Ισχυρή σεισμική δόνηση σημειώθηκε στις 09:17 το πρωί 27-9-2021 στην Κρήτη. Το Γεωδυναμικό Ινστιτούτο αναφέρει ότι ο σεισμός ήταν μεγέθους 5,8 Ρίχτερ. Όμως σύμφωνα με εκτίμηση του Ευρωμεσογειακού Ινστιτούτου, η σεισμική δόνηση είχε ένταση 6 Ρίχτερ. Ο σεισμός ήταν […]\nΛαθροεισβολείς Ευρωεκλογές ΜΜΕ ΣΥΝΕΛΕΥΣΗ Ε.ΣΥ. καταστροφές Θρησκείες Ελληνική Ιστορία Δημοτικές Εκλογές Αποκαλύψεις συνομωσίες Δόλος Έλληνες Οικονομία εσχάτη προδοσία κόμματα Νέμεσις ΗΠΑ Ελλάδα Τράπεζες Αρτέμης Σώρρας Γενοκτονίες Αρχαιολογία END Τουρκία ΕΛΛΗΝΩΝ ΣΥΝΕΛΕΥΣΙΣ εκπομπές εκδηλώσεις Καταπιστεύματα Γερμανία Χάζαροι ανθέλληνες ΕΝΕΡΓΟΙ ΠΟΛΙΤΕΣ Πολιτισμός Παγκοσμιοποιητές Δικαιοσύνη Χριστιανισμός ΔΗΜΟΙ Υγεία ΔΗΜΟΚΡΑΤΙΑ Εβραίοι λαμόγια πολιτικοί Ελληνισμός συνεντεύξεις Επικαιρότητα αντιδράσεις


IWC: TIMBERTEX ΛΟΥΡΑΚΙΑ ΡΟΛΟΓΙΩΝ ΜΕ ΒΑΣΗ ΤΟ ΧΑΡΤΙ - iniconswetrust\nIWC: TIMBERTEX ΛΟΥΡΑΚΙΑ ΡΟΛΟΓΙΩΝ ΜΕ ΒΑΣΗ ΤΟ ΧΑΡΤΙ\nΗ IWC Schaffhausen παρουσίασε τα νέα λουράκια TimberTex, φτιαγμένα από υλικό χαμηλού αντίκτυπου στο περιβάλλον, βασισμένο σε χαρτί. Η πρωτοπόρος αυτή δημιουργία είναι αποτέλεσμα εμπεριστατωμένης έρευνας και ανάπτυξης και αντανακλά τη διαρκή δέσμευση της IWC στην καινοτομία και την υπεύθυνη ωρολογοποιία.\nΗ IWC είναι πρωτοπόρος εδώ και πολλά χρόνια στην ανάπτυξη υλικών αιχμής για τον κλάδο των πολυτελών ρολογιών, και σήμερα υπερήφανα ανακοινώνει νέα λουράκια κατασκευασμένα, κυρίως, από χαρτί που προέρχεται από υπεύθυνες πηγές. Αντιλαμβανόμενη τη σημασία της παροχής εναλλακτικών για τα υπεύθυνης προμήθειας δέρματα που χρησιμοποιεί, η ελβετική εταιρεία, ήδη κατασκευάζει μπρασελέ από ατσάλι, ύφασμα και καουτσούκ. Σήμερα, η IWC διευρύνει την υπάρχουσα συλλογή της από λουράκια, με την προσθήκη των TimberTex. Εστιάζοντας στην παραγωγική διαδικασία και στον κύκλο ζωής, η εταιρεία διασφαλίζει περιορισμένο περιβαλλοντικό και κοινωνικό αντίκτυπο από την αρχή μέχρι το τέλος, παρέχοντας παράλληλα στους πελάτες της μία ακόμα επιλογή υψηλής ποιότητας και στυλ.\n«Καθ’ όλη την 153-ετών ιστορία της, η IWC ήταν οδηγός στον δρόμο της σχεδίασης προϊόντων, της εφεύρεσης υλικών και της επινόησης κατασκευαστικών μεθόδων. Από τα πρώτα χρόνια της ιδρύσεως μας, με τη χρήση υδροηλεκτρικής ενέργειας από τον Ρήνο ποταμό, μέχρι και την πρόσφατη υιοθέτηση του τιτάνιου, των κεραμικών και την δημιουργία του Ceratanium®, η αναζήτηση της καινοτομίας απέφερε αξιοσημείωτες εξελίξεις. Όπως είναι φυσικό, θέλαμε να εφαρμόσουμε το ίδιο πρωτοπόρο πνεύμα στην εξεύρεση υψηλής ποιότητας εναλλακτικών για τους πελάτες μας που δεν επιθυμούν να φοράνε αληθινό δέρμα», αναφέρει η διευθύντρια μάρκετινγκ και πρόεδρος της επιτροπής βιωσιμότητας της IWC, Franziska Gsell.\nΜΙΑ ΥΨΗΛΗΣ ΠΟΙΟΤΗΤΑΣ, ΟΙΚΟΛΟΓΙΚΗ ΕΝΑΛΛΑΚΤΙΚΗ ΠΡΟΤΑΣΗ\nΓια να κατασκευαστούν τα λουράκια TimberTex περνούν από 60 διαφορετικά στάδια, με τη δεξιοτεχνία να παίζει πρωτεύοντα ρόλο. Ενισχυμένα με ανακυκλωμένες μικροΐνες για επιπλέον άνεση και φινιρισμένα με ανακυκλωμένες κλωστές, δημιουργούν μια υψηλής ποιότητας, πολυτελή εναλλακτική του δέρματος. Τα λουράκια ελέγχονται τόσο στο εσωτερικό τους όσο και στο εξωτερικό τους, ώστε να πληρούν όλα τα ποιοτικά κριτήρια της IWC. Χαρακτηρίζονται από υψηλή αντοχή, καθώς είναι ανθεκτικά στο νερό και δεν θα εμφανίσουν σημάδια φθοράς έπειτα από μία βουτιά στην πισίνα.\nΠρος το παρόν, τα λουράκια TimberTex μπορούν να τοποθετηθούν σε τέσσερα μοντέλα: τα Portugieser Chronograph, Portugieser Automatic 40, Portofino Automatic και Portofino Chronograph. Διατίθενται σε μπλε, καφέ και μαύρο χρώμα.\nΤο μαγιό σε ρόλο outfit


Λοιμωξιολόγοι για καταστήματα: Άνοιγμα στην Αχαϊα, με click away στη Θεσσαλονίκη, κλειστά στην Κοζάνη – DailyPost.gr\nH επιτροπή λοιμωξιολόγων εισηγείται άνοιγμα των καταστημάτων υπό όρους.\nΠαράλληλα, οι ειδικοί καλούνται να αποφασίσουν για τα πολυκαταστήματα, ενώ η Επιτροπή εισηγήθηκε να μην αρθεί η απαγόρευση των διαδημοτικών μετακινήσεων τις καθημερινές.\nΗ εισήγηση της κυβέρνησης είναι να επαναλειτουργήσουν τα καταστήματα και στις τρεις περιοχές, έστω και με τη μέθοδο του click away (αγορά έξω από το κατάστημα).\nΤην πρόθεση της κυβέρνησης για άνοιγμα επιβεβαίωσε και ο υπουργός Ανάπτυξης και Επενδύσεων, Άδωνις Γεωργιάδης, ο οποίος μιλώντας στην ΕΡΤ, δήλωσε ότι επιθυμία της κυβέρνησης είναι από τη Δευτέρα να ανοίξουν τα καταστήματα και στις «κόκκινες περιοχές», τονίζοντας, όμως, ότι αυτό θα εξαρτηθεί από την επιδημιολογική εικόνα και τις σχετικές εισηγήσεις των ειδικών.\nΣτο ίδιο μήκος κύματος, ο υπουργός Εσωτερικών, Μάκης Βορίδης μιλώντας στον ΣΚΑΪ, επισήμανε ότι κατεύθυνση της κυβέρνησης είναι να ανοίξει και στις τρεις περιοχές, αλλά πρέπει να γίνεται η συνεκτίμηση με την πορεία της πανδημίας και τα δεδομένα της. Διαβεβαίωσε ότι ακόμη και αν δεν ξεκινήσει το λιανεμπόριο σε Θεσσαλονίκη, Αχαΐα και Κοζάνη η στήριξη των επιχειρηματιών θα συνεχιστεί.


Πώς θα έμοιαζε ο Homer Simpson αν ήταν αληθινός άνθρωπος; Με τον χειρότερο εφιάλτη σου...\n22/08/2018, 10:45 8\nΟ ίδιος ο δημιουργός των «The Simpsons», ο Matt Groening αποφάνθηκε: «Είναι ακριβώς όπως βλέπω τον Homer στους εφιάλτες μου». «Ω Θεέ μου. Ουάου. Ουάου, αυτό... Λοιπόν, αυτός θα είναι ο πρωταγωνιστής της καινούργιας ταινία, ορίστε, ναι» δήλωσε στο «ΤΜΖ».\nΑξίζει πάντως να σημειωθεί ότι ο συγκεκριμένος καλλιτέχνης συνηθίζει να παρουσιάζει με αυτόν τον... σκιαχτικό τρόπο γνωστά καρτούν. Δείτε παρακάτω για παράδειγμα μερικούς αγαπημένους ήρωες από τον Μπομπ τον Σφουγγαράκη, που μάλλον δεν θα συμπαθήσει και τόσο το παιδί σας!\n— Miguel Vasquez (@Itsmiketheboxer) March 17, 2018\nΠάντα νόμιζα οτι μοιάζει με έναν χοντρό αγαθιάρη Μπρους Γουίλλις. Αυτός όμως είναι ο Πακης!\nHomer Simson for President\nΜε το χειρότερο εφιάλτη; Μοιαζει λιγο με τον Τσιπρα, δε λέω, αλλά ο Χομερ είναι συμπαθητικούλης...\nΧα,χα,χα ιδιος ο Πακης\nκατι απο βαρουφακη μου θυμιζει\nΙδιος ο Τσάκας\nΣαν ταρίφας μοιάζει\nχαχαχα μετά από νυχτερινή βάρδια!


ΟΔΔΗΧ: Στο κάδρο των ευθυνών Παπανδρέου και Παπακωνσταντίνου - Πολιτική - Ειδήσεις NewsIt.gr\nΤελευταία ενημέρωση: 13.03.2012 | 22:28\nΠρώτη δημοσίευση: 13.03.2012 | 19:25 Στην εξεταστική κατέθεσε και ο διευθύνων σύμβουλος του ΟΔΔΗΧ Πέτρος Χριστοδούλου, ο οποίος φέρεται να έβαλλε κατά του Γιώργου Παπακωνσταντίνου υποστηρίζοντας ότι ήταν ατυχής η δήλωση του πρώην Υπουργού περί «τιτανικού» Μάλιστα εκτίμησε παράλληλα ότι ενώ το Μάρτιο του 2010 η Ελλάδα ήταν έτοιμη να βγει στις αγορές γιατί είχαν «μαλακώσει» τα spreads, η πολιτική ηγεσία δήλωσε ότι αν δε μας δώσουν οι αγορές λεφτά, θα πάμε στο ΔΝΤ και τελικά ι αγορές «έκλεισαν» για την Ελλάδα. M\nΈτσι με αυτή τη δήλωση ο κ. Χριστοδούλου βάζει στο κάδρο εκτός του κ. Παπακωνσταντίνου και τον Γιώργο Παπανδρέου, ο οποίος τον Μάρτιο είχε προειδοποιήσει πως εάν δεν ανταποκριθούν οι εταίροι θα πάει η Ελλάδα στο ΔΝΤ. Με βαριά λόγια κατά του πρώην υπουργού Οικονομικών Γιώργου Παπακωνσταντίνου μίλησε ο πρώην προϊστάμενος της ΕΛ.ΣΤΑΤ. (επί Ν.Δ.) Μανώλης Κοντοπυράκης. Καταθέτοντας στην Εξεταστική Επιτροπή που ερευνά την υπόθεση του ελλείμματος του 2009, τον κατηγόρησε για … «τραγικούς χειρισμούς» και ρεβανσισμό ενώ ούτε λίγο – ούτε πολύ τον χαρακτήρισε «αλαζόνα» και άφησε αιχμές ότι με τη στάση του η Ελλάδα έγινε στόχος των κερδοσκόπων, αλαζονεία και ρεβανσισμό από τον πρώην υπουργό Οικονομικών Γιώργο Παπακωνσταντίνου που ως συνέπεια είχαν τη στοχοποίηση της Ελλάδας από αγορές και κερδοσκόπους.\nΣύμφωνα με πληροφορίες, ο πρώην Επικεφαλής της ΕΛ.ΣΤΑΤ. κατέθεσε πως η αρχική πρόβλεψη του πρώην «Τσάρου» της Οικονομίας για το έλλειμμα ήταν στο 14,8% και πως λίγα λεπτά πριν η Στατιστική Υπηρεσία στείλει τα στοιχεία στις Βρυξέλλες, ειδοποιήθηκε να μη το πράξει προκειμένου να τα μελετήσουν ξανά. Τελικά, πρόσθεσε, τα στοιχεία στάλθηκαν λίγες ημέρες μετά (21 Οκτωβρίου) αναθεωρημένα, με το έλλειμμα να καταγράφεται στο 12,7%. «Ήταν προϊόν πολιτικής απόφασης» φέρεται να τόνισε ο κ. Κοντοπυράκης, σημειώνοντας πως μια τέτοια «διπλωματική αντιμετώπιση του θέματος θα σήμαινε ότι τα spreads δεν θα εκτοξεύονταν» κι έτσι η Ελλάδα δεν θα βρισκόταν στο μάτι των αγορών και θα πλήρωνε 700 εκατ. λιγότερους τόκους.\nΠαράλληλα ο κ. Κοντοπυράκης κατέθεσε πως η Στατιστική Υπηρεσία δεν είναι αρμόδια να κάνει προβλέψεις για το έλλειμμα αλλά αυτό το κάνει το Υπουργείο Οικονομικών, βάζοντας έτσι ξανά στο κάδρο τον Γ. Παπακωνσταντίνου.\n«Πρόβλεψη ελλείμματος καμία στατιστική υπηρεσία στον κόσμο δεν κάνει ούτε η δική μας, ούτε καμία άλλη Ευρωπαϊκή Στατιστική Υπηρεσία ούτε καμία άλλη υπηρεσία στον κόσμο. Ακόμα και η EUROSTAT τις προβλέψεις τις οποίες παίρνει από τα κράτη-μέλη, τις διαβιβάζει ως έχει στις Βρυξέλλες χωρίς κανένα σχολιασμό ή παρατήρηση. Η EUROSTAT είναι στατιστική υπηρεσία, όπως και η ΕΣΥΕ τότε, τώρα είναι η ΕΛΣΤΑΤ. Είναι στατιστικές υπηρεσίες. Δεν ασχολούνται ποτέ. Η πρόβλεψη από πού εξαρτάται; Εξαρτάται από την πολιτική της κυβέρνησης, από το τι έχει σκοπό να κάνει, τι έργα, τι φόρους να βάλει, τι φόρους να εισπράξει, τι επιδόσεις να δώσει, τι πρόγραμμα θα ακολουθήσει. Η Στατιστική Υπηρεσία δεν έχει γνώση αυτών των πραγμάτων και δεν πρέπει να έχει. Είναι η Δημοσιονομική Διεύθυνση του Υπουργείου Οικονομίας που ασχολείται με αυτόν τον τομέα», κατέθεσε χαρακτηριστικά στην επιτροπή.\nΣτην Εξεταστική Επιτροπή σήμερα κατέθεσε και ο πρώην επικεφαλής του ΟΔΔΗΧ Σπ. Παπανικολάου, ο οποίος φέρεται μίλησε για λανθασμένη πρακτική αναφερόμενος στο γεγονός ότι η χώρα δεν βγήκε να δανειστεί πριν εκτιναχθούν τα spreads. Μάλιστα τόνισε σε κανένα μέρος του κόσμου οι υπουργοί δεν ασχολούνται με τις εκδόσεις, ούτε βλέπουν τραπεζίτες, καθώς τα πάντα είναι αρμοδιότητα των επικεφαλής των οργανισμών και των αρχών που διαχειρίζονται το χρέος. Βολές όμως κατά του κ. Παπακωνσταντίνου εξαπέλυσε και ο νυν Πρόεδρος του ΟΔΗΧ Πέτρος Χριστοδούλου… Χαρακτήρισε ατυχής τις αναφορές του πρώην υπουργού Οικονομικών περί τιτανικού όπως και τις αναφορές που είχε κάνει τότε η πολιτική ηγεσία του υπουργείου για ανάγκη προσφυγής της χώρας στο ΔΝΤ. Συγκεκριμένα φέρεται να κατέθεσε πως ενώ το Μάρτιο του 2010 η Ελλάδα ήταν έτοιμη να βγει στις αγορές - γιατί είχαν «μαλακώσει» τα spreads - η πολιτική ηγεσία δήλωσε ότι αν δε μας δώσουν οι αγορές λεφτά, θα πάμε στο ΔΝΤ και τελικά οι αγορές «έκλεισαν» για την Ελλάδα. Εξάλλου, ο Γενικός διευθυντής της Γιούροστατ Βάλτερ Ράντερμαχερ και ο τότε αρμόδιος επίτροπος Οικονομικών και Νομισματικών Υποθέσεων της Ευρωπαϊκής Επιτροπής, Χοακίν Αλμούνια, γνωστοποίησαν στην επιτροπή την πρόθεσή τους να καταθέσουν απαντώντας μέσω υπομνήματος στις ερωτήσεις που θα τους αποσταλούν και που ήδη ετοιμάζει η εξεταστική επιτροπή της Βουλής. ΔΙΑΒΑΣΤΕ ΕΠΙΣΗΣ\nΓεωργαντά στην Εξεταστική: "Να κρεμαστεί ο Παπακωνσταντίνου εάν διόγκωσε συνειδητά το έλλειμμα" - Πολιτική\nΧειραγωγήθηκε η ΕΛΣΤΑΤ για να αυξήσει το έλλειμμα - Οικονομία\nΠλασκοβίτης: καμία πολιτική παρέμβαση στην ΕΛΣΤΑΤ - Πολιτική


Απαγόρευση κυκλοφορίας: Χρονικό όριο επιστροφής σε όποιον βγαίνει από το σπίτι, εξετάζει η κυβέρνηση\nby Δημήτρης Μπιτολάς 01/04/2020 11:33 429\nΑπαγόρευση κυκλοφορίας: Ο εκπρόσωπος της κυβέρνησης, Στέλιος Πέτσας ανέφερε πως η κυβέρνηση της Νέας Δημοκρατίας είναι σκεπτική. Αυτό, διότι θέλει να επιβάλει αυστηρότερα μέτρα στις μετακινήσεις. Μπορεί οι περισσότεροι πολίτες της Ελλάδας να έχουν συμμορφωθεί στα μέτρα απαγόρευσης για την πανδημία. Ωστόσο, ορισμένοι άνθρωποι έχουν βάλει σε σκέψεις τους ανθρώπους του κυβερνώντος κόμματος.\nΑπαγόρευση κυκλοφορίας: Επιβεβαίωση από τον Στέλιο Πέτσα\nΑπό χθες υπήρχαν οι πληροφορίες ότι υπάρχει ενδεχόμενο να μπουν περιορισμοί στις μετακινήσεις των πολιτών. Μάλιστα, αυτό ήταν κάτι που επιβεβαίωσε, ο κυβερνητικός εκπρόσωπος. «Το έντυπο μετακίνησης δεν είναι για να το χρησιμοποιούμε έξι φορές την ημέρα», είπε χαρακτηριστικά, μιλώντας στο ραδιόφωνο του ΣΚΑΙ.\nΑπαγόρευση κυκλοφορίας: Χρονόμετρο στις μετακινήσεις για την πανδημία, λόγω εξαιρέσεων\nΟ Στέλιος Πέτσας αναγνώρισε πως υπάρχει σκέψη να μπει ένα χρονικό όριο στις μετακινήσεις από το σπίτι. Ουσιαστικά, κάτι τέτοιο είχε προαναγγείλει και δημοσίευμα της Καθημερινής. Αυτό, ανέφερε πως η κυβέρνηση εξετάζει το ενδεχόμενο να δίνει συγκεκριμένο χρονικό όριο επιστροφής σε όποιον βγαίνει από το σπίτι.\nΔηλαδή από την ώρα που θα στείλεις το μήνυμα, θα πρέπει να έχεις επιστρέψει στο σπίτι κάποια συγκεκριμένη ώρα. Όσον αφορά τους ηλικιωμένους τώρα που επιλέγουν κυρίως χαρτί για τις μετακινήσεις τους, θα τους ζητηθεί μάλλον να αναγράφουν την ώρα αναχώρησης από το σπίτι.\n10/04/2021 21:13 104\nΑΠΑΓΟΡΕΥΣΗ ΚΥΚΛΟΦΟΡΙΑΣΚΟΡΟΝΟΪΟΣΠΑΝΔΗΜΙΑΣΤΕΛΙΟΣ ΠΕΤΣΑΣ


2 Φεβρουαρίου 20210247\nΜε ενθουσιασμό υποδέχτηκε ο Ν. Παππάς όχι μόνο τη δικογραφία Καλογρίτσα στη Βουλή αλλά και τη συντριβή Μητσοτάκη.\nΔήλωσε «στο Συμβούλιο της Ευρώπης πάθατε πολιτική συντριβή. Εκτός από την υπερψήφιση της πρότασης Τσίπρα για τις πατέντες απορρίφθηκε με τεράστια πλειοψηφία η πρόταση Μητσοτάκη» (28/1).\nΠού το έμαθε ο Παππάς; Επειδή το «κανάλι ΣΥΡΙΖΑ» δεν πρόλαβε να λειτουργήσει υποθέτω το διάβασε στην «Αυγή». «Ναι στην πρόταση Τσίπρα για πατέντα, όχι στο πιστοποιητικό εμβολιασμού του Μητσοτάκη» (27/1).\nΠάμε στα πρακτικά του Συμβουλίου της Ευρώπης (pace.coe.int).\nΑπό εκεί προκύπτει ότι στις 27/1 ψηφίστηκε ένα ψήφισμα με τίτλο «Covid-19 εμβόλια: ηθικά, νομικά και πρακτικά ζητήματα».\nΤο ψήφισμα (2361/27.1.21) προέκυψε από έκθεση που είχε ανατεθεί από τις 23 Σεπτεμβρίου 2020 στη γαλλίδα φιλελεύθερη βουλευτίνα Τζένιφερ ντε Τεμερμάν.\nΚαμία σχέση με τον Τσίπρα κι εξ όσων γνωρίζω κανείς γνωστός μας δεν κυκλοφορεί στο Στρασβούργο με το ψευδώνυμο «Τζένιφερ».\nΗ Τζένιφερ παρέδωσε την έκθεση στις 11/1. Ενδεχομένως δεν γνώριζε ή δεν πρόλαβε να ενσωματώσει την «πρόταση Τσίπρα» που είχε διατυπωθεί τρεις μέρες νωρίτερα. Πάντως ούτε την αναφέρει.\nΑλλά ούτε στο τελικό ψήφισμα υπάρχει η παραμικρή αναφορά στον Τσίπρα, σε κάποια «πρόταση Τσίπρα» ή σε κάτι σχετικό.\nΥπάρχει μόνο μια τροπολογία βουλευτών (μεταξύ των οποίων και του ΣΥΡΙΖΑ) η οποία καλεί «να υπερβούν τα εμπόδια και τους περιορισμούς από πατέντες και δικαιώματα πνευματικής ιδιοκτησίας ώστε να διασφαλιστεί η ευρεία παραγωγή και διάθεση εμβολίων σε όλες τις χώρες και όλους τους πολίτες» (τροπολογία αρ. 3).\nΜια καλοκάγαθη γενικόλογη ευχή από εκείνες που συνηθίζει το Συμβούλιο της Ευρώπης. Γι΄ αυτό άλλωστε ψηφίστηκε σχεδόν από όλους – μάλλον δεν γνώριζαν ότι ρίχνουν Τσίπρα δαγκωτό.\nΤι είχε προτείνει όμως ο Τσίπρας; Η κυβέρνηση «να ζητήσει από την ΕΕ να εξασφαλίσει τις πατέντες των εμβολίων ώστε να μπορεί η κάθε χώρα να παράγει τις δόσεις που χρειάζεται» (8/1).\nΜε άλλα λόγια ο άνθρωπος πρότεινε κάτι συγκεκριμένο: να πάρει η ΕΕ τις πατέντες των εμβολίων και να μας τις δώσει για να φτιάχνουμε εμβόλια. Οι άλλοι ευχήθηκαν να διασφαλιστεί ο εμβολιασμός όλων χωρίς περιορισμούς. Της Παρασκευής το γάλα…\nΤο ερώτημά μου είναι απλό. Τι ανάγκη έχουν άραγε στον ΣΥΡΙΖΑ να διακινούν φανφάρες χωρίς αντίκρισμα; Νομίζουν ότι έτσι αναστηλώνουν το κύρος του προέδρου;\nΗ ταπεινή άποψή μου είναι ότι δεν έχουν καμία τέτοια ανάγκη. Ουδείς περιμένει από τον Τσίπρα ή τον ΣΥΡΙΖΑ να λύσουν το πρόβλημα των εμβολίων που απασχολεί όλο τον πλανήτη.\nΑπλώς εκτίθενται χωρίς λόγο στην Τζένιφερ.\nΑπό το in.gr/ Γιάννης Κ. Πρετεντέρης\n1 Απριλίου 20200185\n2 Ιανουαρίου 20200253\n20 Μαΐου 20200266


Ισχυρές επενδυτικές ευκαιρίες σε βρετανικούς και ελβετικούς χρηματοοικονομικούς ομίλους - Express.gr\nΠέμπτη, 25 Απριλίου 2019, 19:36:22\nΒρίσκεστε εδώ: Αρχική ΕΙΔΗΣΕΙΣ Barron's Ισχυρές επενδυτικές ευκαιρίες σε βρετανικούς και ελβετικούς χρηματοοικονομικούς ομίλους\nΙσχυρές επενδυτικές ευκαιρίες σε βρετανικούς και ελβετικούς χρηματοοικονομικούς ομίλους\nΟΙ Charles Pohl και Diana Stranberg επικεντρώνονται στην τιμή μιας μετοχής στην προσπάθειά τους να βρουν εταιρίες που μπορούν να ξεπεράσουν το σκεπτικισμό των αγορών. Μεταξύ των κορυφαίων επιλογών τους περιλαμβάνονται οι Barclays και Hewlett-Packard. Εργάζονται για το επενδυτικό κεφάλαιο Dodge & Cox, το οποίο δημιουργήθηκε το 1930. Το κεφάλαιο πραγματοποιεί δικές του έρευνες και έχει ένα εντελώς ξεχωριστό χαρτοφυλάκιο. Και οι δύο επαγγελματίες επενδυτές εργάζονται στν συγκεκριμένη εταιρία πάνω από 20 χρόνια και έχουν «δεθεί» με την επενδυτική της κουλτούρα. Το Dodge & Cox International Stock Fund εμφανίζει ετήσια απόδοση 7,64% για την τελευταία 10ετία. Ως επενδυτές αξίας με μακροχρόνιο ορίζοντα τοποθετήσεων, οι Pohl και Stranberg αναζητούν ευκαιρίες σε όλη την υφήλιο και θεωρούν ότι οι μετοχές είναι καλύτερη επιλογή από ό,τι τα ομόλογα.\nΑς ξεκινήσουμε με την «περιγραφή» της δικής σας άποψης για την κατάσταση των αγορών.\nPohl: «Αυτό που βλέπουμε σε όλες τις αγορές και όχι μόνο σε αυτή των ΗΠΑ είναι η έλλειψη ανάληψης ρίσκου. Αυτό έχει μειωθεί λίγο σε σύγκριση με τα επίπεδα του περασμένου φθινοπώρου, αλλά παραμένει εμφανές παντού. Ως εκ τούτου υπάρχουν καλές αποτιμήσεις σε αρκετές μετοχές. Αντίθετα το κρατικό χρέος –συμπεριλαμβανομένων χωρών που θεωρούνται ασφαλείς όπως οι ΗΠΑ, Γερμανία και Ιαπωνία– έχει πολύ χαμηλές αποδόσεις καθώς όλοι το θεωρούν ασφαλές καταφύγιο. Το ίδιο ισχύει και για το χρυσό, η τιμή του οποίου είναι αρκετά υψηλή. Στις αγορές αρκετές μετοχές, και κυρίως αυτές του χρηματοπιστωτικού κλάδου, διαπραγματεύονται με discount. Επίσης αρκετές εταιρίες που διαθέτουν ρευστότητα αλλά και είναι περισσότερο “ευαίσθητες” στον οικονομικό κύκλο, επίσης διαπραγματεύονται με discount».\nStranberg: «Όταν λέμε ότι οι μετοχές είναι φθηνές, εννοούμε ότι είναι φθηνές σε σύγκριση με τον μέσο ιστορικό όρο αλλά και άλλες επενδυτικές επιλογές και πάντα για όσους επενδύουν σε μακροχρόνιο ορίζοντα. Όταν εξετάζουμε συγκεκριμένες εταιρίες ανακαλύπτουμε ότι διαθέτουν ισχυρούς ισολογισμούς, πολύ καλές ταμειακές ροές και ότι έχουν μειώσει σημαντικά το κόστος λειτουργίας τους. Τα περιθώρια κέρδους είναι ισχυρά και ως εκ τούτου βρίσκουμε αρκετές ευκαιρίες ανά την υφήλιο. Έχουμε υπέρβαρη έκθεση σε κλάδους όπως αυτοί υγείας, τεχνολογίας, ΜΜΕ και τηλεπικοινωνιών και φυσικά στον χρηματοπιστωτικό κλάδο, έναν τομέα στον οποίο έχουμε στραφεί πρόσφατα, τόσο στο αμερικανικό όσο και στο διεθνές χαρτοφυλάκιό μας».\nΓιατί έχετε στραφεί στις μετοχές χρηματοοικονομικών ομίλων;\nStranberg: «Πάντα μετράμε την αξία, τις μακροχρόνιες ευκαιρίες αλλά και τους κινδύνους. Προσπαθούμε να “δούμε” σε διάστημα τριών έως πέντε ετών και αναρωτιόμαστε: “Τι μπορεί να πάει καλά και κυρίως τι μπορεί να πάει κακά με τη συγκεκριμένη μετοχή, σε σύγκριση με την τιμή που καλούμαστε να πληρώσουμε σήμερα;”. Το να εξετάζεις την αποτίμηση είναι μία πολύ καλή αρχή για τους επενδυτές με μακροχρόνιο ορίζοντα τοποθετήσεων. Από την κρίση του 2008 βλέπουμε ότι οι επενδυτές είναι –κάτι το οποίο θεωρούμε κατανοητό– σκεπτικιστές απέναντι στον χρηματοπιστωτικό κλάδο. Αλλά κατά τη διάρκεια της τελευταίας τριετίας το χρηματοπιστωτικό σύστημα, σε γενικές γραμμές, έχει ενισχύσει τη ρευστότητά του, έχει φροντίσει να επιμηκύνει την περίοδο αποπληρωμής των χρεών του και, πιο σημαντικό όλων, έχει αυξήσει την κεφαλαιακή του επάρκεια».\nΜπορείτε να μας εξηγήσετε γιατί είναι σημαντική η αποτίμηση και πώς αυτό συνδέεται με τη «στροφή» σας σε ευρωπαϊκές τράπεζες;\nStranberg: «Ξεκινάμε με την αποτίμηση και αναρωτιόμαστε: “Πόση απαισιοδοξία υπάρχει εδώ;”. Εξετάζουμε κυρίως ευρωπαϊκές τράπεζες και βλέπουμε ότι διαπραγματεύονται με σημαντικό discount σε σύγκριση με την απτή λογιστική τους αξία (tangible book value). Εξετάζουμε αρκετούς παράγοντες και βλέπουμε ότι υπάρχει πολλή απαισιοδοξία μεταξύ των επενδυτών. Αυτό για το οποίο θέλουμε να είμαστε σίγουροι είναι ότι μία τράπεζα έχει τη δύναμη να αντιμετωπίσει τις όποιες δυσκολίες θα έχει στο μέλλον. Επίσης εξετάζουμε εάν μία τράπεζα έχει καλό διπλό franchise: είτε υψηλές καταθέσεις, είτε εκτεταμένο διεθνές δίκτυο, είτε ηγετική θέση σε συγκεκριμένο τομέα του χρηματοπιστωτικού κλάδου».\nΕίναι η Barclays ένα καλό παράδειγμα;\nPohl: «Ναι, είναι. Το περασμένο φθινόπωρο οι μετοχές των Barclays, Credit Suisse Group και HSBC δέχθηκαν ισχυρό πλήγμα, όπως συνέβη και στις τράπεζες με έδρα την ηπειρωτική Ευρώπη. Όμως σε Βρετανία και Ελβετία οι κεντρικές τράπεζες έχουν τον απόλυτο έλεγχο στη νομισματική τους πολιτική και πολύ μεγαλύτερα περιθώρια ελιγμών απ'Α ό,τι η Ευρωπαϊκή Κεντρική Τράπεζα (ΕΚΤ). Σαφώς φροντίζουμε να έχουμε ένα ισορροπημένο χαρτοφυλάκιο, καθώς υπάρχουν αρκετοί κίνδυνοι. Επίσης επενδύουμε σε τράπεζες όπως η Banco Santander, η οποία έχει λιγότερο από το 50% των εργασιών της στην Ισπανία. Σαφώς θα επηρεαστεί από την ισπανική κρίση. Όμως σημαντικό μέρος των εργασιών της βρίσκεται στη Λ. Αμερική και φυσικά στη Βρετανία – και αυτές δεν θα πληγούν τόσο από την επιδείνωση της κρίσης στην Ισπανία».\nΩς επενδυτές αξίας (value investors) ποιες είναι οι μετοχές που μπορεί να σας προκαλέσουν ανησυχίες;\nStranberg: «Δεν θεωρούμε ότι ο σκεπτικισμός που υπάρχει είναι παράλογος. Υπάρχουν πολλοί λόγοι που τον στηρίζουν. Θέλω, όμως, να ξεκαθαρίσω για μία ακόμη φορά τον χρονικό ορίζοντα βάσει του οποίου επενδύουμε. Επενδύουμε για διάστημα τριών, πέντε, δέκα έως και είκοσι ετών και παρακολουθούμε συγκεκριμένα θέματα. Το βασικό είναι από πού ξεκινά μία μετοχή. Πραγματοποιούμε δικές μας αναλύσεις. Σε γενικές γραμμές, εάν επενδύεις σε ορίζοντα 10 ετών ο πιο σημαντικός παράγοντας είναι η τιμή στην οποία αγόρασες αρχικά τη μετοχή. Για τις διεθνείς μετοχές εξετάζουμε αυτές που διαπραγματεύονται με P/E κοντά στο 14, το οποίο είναι χαμηλό με βάση τα ιστορικά δεδομένα. Σε βραχυχρόνιο ορίζοντα μπορεί οι τιμές να πέσουν; Σαφώς και μπορούν. Μπορεί να πέσουν ακόμη χαμηλότερα σε ένα τρίμηνο, σε μερικά τρίμηνα, σε ένα χρόνο; Φυσικά και μπορούν. Όμως σε ορίζοντα 10 ετών βλέπουμε ότι οι εταιρίες θα συνεχίσουν να αναπτύσσονται, να επενδύουν να έχουν καλά κέρδη και καλή κεφαλαιοποίηση. Επίσης προσφέρουν υψηλά μερίσματα και προχωρούν σε επαναγορά μετοχών. Ως εκ τούτου θεωρούμε ότι είναι πολύ επικερδές το να επενδύεις, πάντα σε μακροχρόνιο ορίζοντα, σε μετοχές».\nΕίπατε ότι η Barclays είναι μία από τις μετοχές που υπάρχουν στο διεθνές σας χαρτοφυλάκιο. Τι είναι αυτό που σας αρέσει στη συγκεκριμένη τράπεζα;\nPohl: «Πρώτον, έχει πολύ χαμηλή αποτίμηση. Διαπραγματεύεται περίπου έξι φορές τα προβλεπόμενα κέρδη και στο μισό της λογιστικής της αξίας. Ορισμένες από τις μεγαλύτερες ανησυχίες τόσο για την Barclays όσο και για τις άλλες τράπεζες σχετίζονται με την κεφαλαιακή τους επάρκεια και τη ρευστότητά τους. Και τα δύο αυτά στοιχεία έχουν βελτιωθεί στην Barclays. Επίσης διαθέτει βασικό δείκτη κεφαλαιακής επάρκειας Core Tier 1 στο 10,9%. Ως εκ τούτου έχει ισχυρά κεφάλαια και τα προβλήματα έχουν ξεπεραστεί. Επίσης είμαστε θετικοί ως προς τον τρόπο που διοικείται. Ο διευθύνων σύμβουλος Bob Diamond είναι πολύ καλός στη δουλειά του. Του έχουμε εμπιστοσύνη. Η τράπεζα διαθέτει ισχυρή θέση στο βρετανικό χρηματοπιστωτικό σύστημα, ενώ ο Diamond φρόντισε να εξαγοράσει επενδυτικές μονάδες της Lehman Brothers, οι οποίες ενσωματώθηκαν πολύ ομαλά σε αυτές που είχε ήδη η Barclays. Όσο για την έκθεσή της στην ηπειρωτική Ευρώπη, αυτή περιορίζεται στην Ισπανία. Βέβαια ποτέ δεν μπορείς να είσαι απόλυτα σίγουρος για το τι ακριβώς έχουν οι τράπεζες στα χαρτοφυλάκιά τους. Πάντως η Barclays πέρασε πολλή πίεση και τελικώς κατόρθωσε να αποδείξει στις βρετανικές ρυθμιστικές αρχές ότι δεν έχει ανάγκη τα κρατικά κεφάλαια και ότι μπορεί να τα βγάλει πέρα μόνη της».\nΠείτε μας κάποια άλλη επενδυτική σας επιλογή.\nStranberg: «Υπάρχει η εταιρία Nasper. Είναι εταιρία ΜΜΕ στη Ν. Αφρική με αξία κεφαλαιοποίησης κοντά στα 24 δισ. δολάρια. Διαθέτει συνδρομητικά κανάλια στη Ν. Αφρική και στην υποσαχάρια Αφρική. Επίσης έχει στην κατοχή της το 33% της Tencent, εταιρίας διαδικτύου στην Κίνα. Επίσης διαθέτει υψηλό μερίδιο στη Mail.ru, εταιρία παροχής υπηρεσιών διαδικτύου στη Ρωσία. Ακόμη έχει στην κατοχή της την Tradus, εταιρία διαχείρισης ιστοσελίδων σε Ανατολική και Κεντρική Ευρώπη. Επίσης έχει συμφέροντα σε εκτυπωτικές μονάδες σε Ν. Αφρική και Βραζιλία. Επίσης στο αμερικανικό αλλά και το διεθνές μας χαρτοφυλάκιο υπάρχει η Hewlett-Packard. Πρόκειται για έναν παγκόσμιο ηγέτη σε μία σειρά από τομείς και μία εταιρία με συνεχή ανάπτυξη κατά τη δική μας άποψη. Δεν είναι μόνο η εκτυπωτική μονάδα. Κατασκευάζει υπολογιστές, αποθηκευτικές συσκευές, παρέχει και υπηρεσίες, για να αναφέρω μόνο ορισμένες από τις δραστηριότητές της. Το σημαντικότερο όμως όλων είναι ότι πρόκειται για μία διεθνώς αναγνωρισμένη εταιρία. Πάνω από το 60% των πωλήσεών της προέρχονται από αγορές εκτός αυτής των ΗΠΑ, ενώ διαθέτει ένα εξαιρετικό διεθνές franchise. Έχει πολύ χαμηλή αποτίμηση και διαπραγματεύεται μόλις έξι φορές τα προβλεπόμενα κέρδη. Αυτό αντικατοπτρίζει την απαισιοδοξία των επενδυτών για την πορεία τόσο του franchise της εταιρίας όσο και για τα κέρδη της. Όμως η HP έχει ταμειακές ροές περίπου οκτώ δισ. δολαρίων σε ετήσια βάση».


Eurogrand Casino Κίνο – Παίξτε Κίνο στο Eurogrand Casino\nEurogrand Casino Κίνο\nΚίνο είναι πιθανώς ένα από τα πιο συναρπαστικά παιχνίδια και χαρούμενη μπορεί κανείς να πάει για το πότε παρακολουθούν το καζίνο είτε παίζετε σε ένα online καζίνο. Ένα παιχνίδι Κίνο είναι πολλά όπως η κλήρωση, αλλά διαφέρει από αυτό ως ένα παιχνίδι Κίνο είναι για να πάρει ένα 20 αριθμούς σύρει έξω από ένα σύνολο 80, όταν μερικές φορές μαντέψουν λιγότερο από 20 αριθμοί μπορεί επίσης να οδηγήσει σε νίκη. Eurogrand Casino Κίνο επιτρέπει στους παίκτες να παίξουν το keno, ακόμη και τα παρουσιάζει με ένα από τα πιο επαινώντας πίνακες πληρωμής για online καζίνο Κίνο παίκτες.\nEurogrand Κίνο είναι όλα σχετικά με τη συγκίνηση και τη χαρά τους παίκτες εμπειρία το παιχνίδι Κίνο. Τα βραβεία είναι τόσο υψηλές όσο γίνεται με προοδευτικά τζάκποτ αναρρίχηση σε όλη τη διαδρομή μέχρι τα $1,000,000 δίνοντας στους παίκτες την ευκαιρία να χτυπήσει το μεγάλο έπαθλο ή θα προτιμήσουν ένα μικρότερο, αλλά πολύτιμο, το βραβείο σε περίπτωση που χτυπήσει 15 έως 19 αριθμούς σε ένα στοίχημα. Eurogrand Casino Κίνο ανήκει στο τμήμα της στοάς Eurogrand Casino και είναι ένα παιχνίδι που συγκεντρώνει όλα τα είδη των παικτών, νέων και παλαιμάχων όσο.\nΤο μεγάλο τζάκποτ σας περιμένει στο EuroGrand Κίνο. Πήγαινε στο Eurogrand σελίδα λήψης του Καζίνο μας και να πάρετε τον εαυτό σας ένα αντίγραφο της Playtech λογισμικού κινούνται καζίνο μας. Εγκαταστήστε στο PC ή το laptop σας, εγγραφείτε για ένα λογαριασμό Καζίνο Eurogrand και να αρχίσετε να παίζετε Κίνο Eurogrand ή οποιαδήποτε άλλα παιχνίδια καζίνο Eurogrand αμέσως! είναι απλό και εύκολο και ο καθένας μπορεί να το κάνει.\nΚατεβάστε και Παίξτε Κίνο Eurogrand\nΜπορείτε επίσης να χρησιμοποιήσετε το Instant Play επιλογή για να πάρει παιχνίδια σας αμέσως. Το Instant Play είναι επιλογή για τους παίκτες που επιθυμούν να κρατήσουν παιχνίδια διακριτές ή δεν θέλουν να χειριστεί κατέβασμα και εγκατάσταση. Εάν αισθάνεστε Instant Play είναι το πράγμα για σας, από όλα όσα χρειάζεται να κάνετε είναι να κάνετε κλικ σε αυτό, εγγραφείτε για ένα λογαριασμό στο καζίνο Eurogrand και όλοι είστε έτοιμοι και καλά να πάει το παιχνίδι Κίνο Eurogrand ή οποιαδήποτε άλλα παιχνίδια του καζίνο Eurogrand.\nΠαίξτε Κίνο Eurogrand χωρίς να χρειάζεται Λήψη\nΟι κανόνες της Eurogrand Casino Κίνο μπορούν να βρεθούν στο EuroGrand Κίνο το τμήμα μας. Ωστόσο, αν έχετε ακόμα ερώτηση ή θέλετε να μάθετε περισσότερα σχετικά με την πολιτική και τις υπηρεσίες μας, παρακαλούμε να το πράξουν, επικοινωνώντας μαζί μας και εμείς θα σας βοηθήσει σε κάθε θέμα.\nΣχεδιάστε τα 20s – Παίξτε Κίνο Eurogrand